text:
Guhemukirwa n’uwo mwakundanaga mugatandukana nabi ni ikintu abantu benshi batinya, ndetse kigatuma bamwe babigira urwitwazo bakanga kugira abakunzi! Uwo byabayeho bimugumamo mu buzima bwose aba asigaje kubaho ku isi, ariko abantu bose ntibabyakira kimwe.
Abahanga mu inyurabwenge (philosophes) no mu mbonezamubano (sociologists) bavuga ko icyangombwa atari ibikubaho (actions), ahubwo ari uko ubyakira (réaction). Kuba nahubuka nkagukubita urushyi ubwabyo sicyo kibazo, ahubwo wowe urwo rushyi urwakira ute? Ushobora guhitamo kuzamura umujinya, cyangwa ukampunga. Ushobora kumbaza icyo nkujijije, cyangwa ukandeba ukazunguza umutwe, ukanyereka ko ndi bule, ukigendera. Muri make hari uburyo bwinshi umuntu ashobora kwakiramo ibimubayeho.
Impamvu zo kumeneka umutima
Guhemukirwa n’uwo utari ubyitezeho (umubyeyi, umuvandimwe, inshuti, umukunzi) ni ikintu kibabaza kandi gishobora guhindura ubuzima bwawe burundu cyangwa kikanabuhagarika (ukiyahura). Impamvu ya mbere ibitera ni uko uba warahaye icyizere umuntu, kikaza kuraza amasinde. Ibyo bishobora gutuma nta muntu n’umwe uzongera kwizera. Niba ari umukunzi waguhemukiye, bishobora gutuma utazongera gukunda ukundi.
Hari umwami w’u Rwanda witwaga Yuhi III Mazimpaka, akaba yari afite abagore benshi yakekaga ko bamucaga inyuma. Yageze aho yanga abagore cyane, ahimba igisigo cyitwa ‘Singikunda ukundi’, kirimo interuro mwese muzi ivuga ngo “gukunda utagukunda ni nk’imvura igwa mu ishyamba!”
Reka mbahe ishusho: Iyo wurira inzu cyangwa urukuta, uko uzamuka urwego niko wongera ibyago (risks) byo guhanantuka ukababara bikomeye. Mu rukundo naho niko bigenda kuko uko ufungura umutima wawe niko uwo uwufungurira aba ashobora kuzawujanjagura kurusha uwo uwufungurira gake. Aha byumvikane neza ko ntabuza abantu gufungura imitima yabo, ariko icyo ukora cyose ugomba kucyitondera.
Abantu bahura n’izo déceptions usanga akenshi baba barafunguye imitima yabo cyane, kandi hakiri kare. Iyo umuntu umuhaye ikintu atakiruhiye ntamenya agaciro kacyo, bikaba ari nabyo bituma agifata uko yishakiye (for granted).
Ikindi ni uko ushobora kwimarira mu muntu hakiri kare bikamutera ubwoba, kuko aba abona wabigize birefu (birebire) vuba vuba, maze akihungira. Urugero niba umaranye n’umuhungu amezi 3 ugatangira kumubwira aho abana banyu (mutarabyara, yewe ntimuranashakana) baziga, bizamutera ikibazo agukwepe. Niba ukundanye n’umukobwa ukamubuza ubuhumekero nabyo bishobora gutuma agukatira akajya kubushaka ahandi. Ibi ariko ntibigamije kuvuganira abantu bamena imitima y’abandi, ariko nawe ujye ubanza urebe niba hatarimo uruhare rwawe.
Urasabwa rero kwitonda mu bintu byose ukora, cyane cyane mu byitwa urukundo, aho uba ugomba gufungura umutima wawe, ariko ugaha umwanya uwo uwufunguriye nawe akagufungurira uwe, kandi ukanabanza gusuzuma niba koko akwiye ko umufungurira umutima.
Wabigeza ute igihe yigendeye cyangwa mutandukanye nabi?
Niba uwo muntu mwakundanaga, mwarabivuganye, mwarabisezeranye aguhemukiye: aguciye inyuma, ntakikwitayeho, yakubwiye ko byarangiye (it’s not you, it’s me n’izindi nteruro z’uburyarya),… ikintu cya mbere ukora ni ukubabara cyane. Ubwabyo si bibi kuko ni intambwe ya mbere yo gukira (le premier pas de la guérison/the first step of healing), ariko kuguma mu kababaro ni bibi cyane, nta n’icyo bimaze.
- Menya ko ubuzima bugikomeza: Uretse natwe tukiri abajene, wasanga wenda n’ababyeyi bacu nabo bagiye bababazwa n’abo bakundaga, baza gushaka abandi none dore baratubyaye. Wasanga yewe hagati yabo baragiye bababazanya, nyuma bakaza kwiyunga n’ubu bakaba bakiri kumwe. Uko byagenda kose ubuzima burakomeza, byibwire kandi ubyemere.
- Abantu bariho: Ndamutse nciye umugani ugira uti “akatabuze mu rutoki ni amakoma” hari ababifata ko nishongoye, ariko ntibibibujije kuba ari ukuri. Abahungu barahari n’abakobwa barahari.
Uzarebe mu bintu by’urukundo uzasanga abantu bemera iyo principe aribo bamererwa neza. Umusore wumva ko inkumi zihari (abana barahari wana…) usanga ntawe yizirikaho, iyo atewe indobo aguma ari relaxed ntiyumve ko isi irangiye, yirinda gushyuhaguzwa, kandi ibyo abakobwa barabibona bakabimukundira kuko ni imyitwarire iri cool (cool attitude). Ibyo nibyo bita abundance mentality, aho umuntu yizera ko ibintu bihari ku bwinshi. No muri business niko bigenda, abantu birirwa bataka bavuga ko amafaranga yabuze n’ubundi bakomeza kuyabura, mu gihe abagira imitekerereze iri positive ku mafaranga aribo bayabona…
- Kora ibigushimisha: N’ubwo ubabaye, hari ibintu ushobora gukora bigakushimisha kandi bikagutera imbaraga. Gutembera, gukora sport, kumva umuziki mwiza, gusenga (burya birafasha nyamara), kwitabira ibirori, guhura n’inshuti zawe mukagirana ibihe byiza, ngibyo ibintu bizagufasha kugarura ubuya…
- Irinde gushyira ibintu mu gatebo kamwe (generalization): Iki ni ikintu kitari cyiza na mba! Kuvuga ngo “abahungu bose ni indyarya, abakobwa bose ni abana babi, n’ubundi urukundo ntacyo rumaze,…” ni ukwanduza inzira uzanyuramo kuko byanze bikunze abakobwa n’abahungu bazakomeza kubaho.
Iyi ngingo yo gukira ibikomere by’urukundo nayivuzeho kuko twabisabwe n’abantu batari bake, ariko nanjye ndabizi ko ibyo mvuze ari bike cyane. Byaba byiza abasomyi batanze ibitekerezo, tukazabiheraho dukora igice cya kabiri.
Video Abakobwa Beza
Wabigenza ute igihe Utandukanye n'Umukunzi Wawe
Guhemukirwa n’uwo mwakundanaga mugatandukana nabi ni ikintu abantu benshi batinya, ndetse kigatuma bamwe babigira urwitwazo bakanga kugira abakunzi! Uwo byabayeho bimugumamo mu buzima bwose aba asigaje kubaho ku isi, ariko abantu bose ntibabyakira kimwe.
Labels: urukundo
1 comments:
- Unknown said...
-
Ese mwazatwandikiye igisigo cyose singikunda ukundi.
- July 19, 2020 at 12:33 PM


c: text/html

text:
Bikunze kuba bikenewe cyane ko wohereza document, ikagera kuwo yagenewe imeze neza nkuko wayiteguye
Ibikenewe:
•kuba ugira email, warayafinguje kandi ishobora kwakira no koherereza
•Kugira document wabitse kuri mudasobwa yawe.
Kurikiranya intambwe zikurikira:
Intambwe ya 1: Injira muri email yawe wafunguje (Log In).
Intambwe ya 2: Ukande Compose. Ushobora no kujya kuri email wakiriye ukayifungura ugakanda incuro ebyiri ahanditse Reply ubikora iyo ushaka gusubiza umuntu wakwandikiye.
Intambwe ya 3: Hazafunguka aho wakwandikira umuntu, andikamo email y`umuntu ushaka kwandikira ahanditse ‘To:’ Nyuma wandike impamvu itumye umwandikira (Gusuhuza) ahanditse ‘Subject’ Hasi yaho wandike ubutumwa wamugeneye.
Intambwe ya 4: Ukande hasi ahari akantu gakurikira ka “attachment”
Intambwe ya 5: Ukimara gukandaho, uzahita utangira ushaka (browse) aho wabitse ya document yawe muri mudasobwa kugeza ubwo uyibonye, nuyibona uzayikandeho hafunguke idirishya ukande ahanditse open , ibi bizatuma ya document yawe ijya muri ya email wandikaga..
Intambwe ya 6: Uzamenya niba ya document yawe yagiye muri email wandikaga, iyo yagiyeho ubibona mu ibara ry’ubururu ifite rya zina yitwaga kuri mudasobwa.
Intambwe ya 7: Niba ushaka koherereza indi document icyarimwe kurikiza ibyo wakoze ku Intambwe ya 4 niya 5.
Intambwe ya 8: Numara kugenzura ko ibyo ushaka kubwira uwo wandikiraga wabitunganyije neza (Wanditse neza email ye, impamvu, ibigize email na ya document ko wayishyizemo), Ukande Send.
izo ntambwe zose kandi zigaragarira no kuriyo foto iri haruguru.
Inkuru dukesha: Isangetech.com

robotstxt: allowed

filter: keep


text:
Bamwe mu baturage batuye muri Bannyahe bishimiye guhabwa amafaranga atuma bimuka
Bamwe mu baturage batuye mu ka Kagari ka Nyarutarama ahazwi nka (Bannyahe) baravuga ko bishimiye guhabwa amafaranga atuma bimuka mu manegeka mu gihe biboneka ko ubuzima bwabo bwajya mu kaga; aya mafaranga akazabafasha gukodesha mu gihe inzu bagenewe zitaruzura.
Hari bamwe batekerezaga ko bazahabwa ingurane ariko ubuyobozi bw’Akarere ka Gasabo buvuga ko hari inzu bagomba guhabwa mu mezi 3 ari imbere.
Mu masaha ya mbere ya saa sita, ku Kagari ka Nyarutarama abatuye mu midugudu ya Kangondo ya mbere n’iya kabiri ndetse na Kibiraro barasobanurirwa ibirebana n’amafranga y’ubukode bagiye guhabwa. Baragenerwa ibihumbi 30 buri kwezi bagahabwa ay’amezi 3, ariko bagasiga icyangombwa cy’ubutaka mu maboko y’akarere na bo bagasinya amasezerano batahana akazaba ikimenyetso cyo guhabwa imwe mu nzu barimo kubakirwa.
Abamaze guhabwa aya mafaranga basobanura ko babanje kutumva neza impamvu yayo kuko usibye kuba bavuga ko ari make ngo ntibiyumvishaka uburyo bavanwa aho bamaze imyaka igera muri 20 batuye; gusa ngo icya mbere ni ukurengera ubuzima bwabo.
Umwe muri bo ni Manirakiza Jean Pierre yagize ati “Buri wese azi ibibazo afite bityo akwiye guhitamo icyo gukora gikwiye, amafaranga ni yo ayoboye iyo wamaze kubona amafaranga n’inzu yo kubamo uba wayibonye.”
Na ho Nyiraneza Olive yagize ati “Turi muri visiyo, bari baratubariye ariko kuko bihuye n’ibiza umuntu ahita afata umwanzuro. Hari hari icyumba na salo na chambrette 2, byose hamwe ni imiryango 8; turajya mu nkengero z’umujyi kuko bavuze ko batwubakira inzu nziza zijyanye n’Umujyi wa Kigali.”
Hari bamwe muri bo batekerezaga ko bazahabwa ingurane y’ubutaka n’imitungo iburiho kubera ko ngo byose byabaruwe, igisa nk’icyabateye urujijo kuko bazi neza ko hari umushoramari ukeneye ubutaka bwabo kandi bukaba bwarakorewe igenagaciro mu gihe intego ya mbere ya leta ari ukuvana abaturage aho ari ho hose hashyira ubuzima bwabo mu kaga.
- Bamwe mu baturage batuye muri Bannyahe bishimiye guhabwa amafaranga atuma bimuka
Mutsinzi Pierre Celestin ati “cyo twifuza ni uko batwimura baduhaye ingurane kuko ntidutsimbaraye kuguma hano twifuza ko umugi watera imbere. Turabyemera biragaragara, aya manegeka no gusenyuka kw’inzu byatewe n’ubukererwe kuko batubariye muri 2017.”
Na ho Kabera Bercar ati “Aha nahatuye mu mwaka wa 2000; icyifuzo ni uko twabariwe tweretswe umushoramari, arahari aracyacyeneye ubutaka bwacu nibatwishyure amafaranga twabariwe murakoze.”
Hasanzwe hariho gahunda kwimura abaturage bose batuye nabi kugira ngo hirindwe ko bahura n’ingaruka zituruka ku biza byaniyongereye muri iyi minsi ndetse hari n’abahasiga ubuzima.
Umuyobozi Nshingwabikorwa w’Akarere ka Gasabo Umwali Pauline avuga ko nta ngurane aba baturage bateganirijwe usibye kuzabaha inzu zigezweho zirimo kububakirwa, buri muturage akazahabwa inzu hakurikijwe agaciro k’umutungo afite.
Ati “Igikorwa turiho ni igikorwa cy’ibiza, na bo barabizi neza ko atimutse inzu yamugwaho agapfa ni cyo cya mbere ni cyo turimo kufasha. Bo amahirwe bafite ni uko bari barabaruriwe imitungo byabonekaga ko batuye mu buryo butubahirije igishushanyo cy’Umujyi wa Kigali, babaruriwe imitungo bakazahabwa inzu zirimo kubakwa mu Busanza.”
Muri rusange imiryango igomba kwimurwa mu Kagari ka Nyarutarama iri hagati ya 1200 na 1500; iyihutirwa kwimurwa yanatangiye guhabwa amafranga yaba abafashije mu kubona ubukode ni 182 bakazasaranganywa miliyoni 25. Inzu 400 ni zo zirimo kubakwa mu Murenge wa Busanza mu Karere ka Kicukiro bakazazihabwa mu mezi 3 ari imbere igihe zaba zitaruzura aba bimuwe bakazahabwa andi mafaranga y’ubukode
MUHABURA.RW


text:
Nyandungu yabaye nshya: Igishanga cyarasazuwe, kigiye gukoreshwa nka pariki yo gutembereramo
Hambere aha uwakomozaga kuri Nyandungu, benshi bumvaga igishanga cyibasirwa n’imyuzure, indiri y’abajura ndetse bamwe mu bagituriye bamenagamo imyanda imwe ubusanzwe ijyanwa mu bimoteri rusange. Uwavuga ko nta buzima bwari bukirimo ntiyaba akabije. Icyo gihe inyoni zabaga mu gishanga zarahunze, amazi arakama, inzira nyabagendwa zirasibama kubera imyuzure n’isayo yamanurwaga n’amazi y’imvura ikacyirundamo. Mu 2015 ni bwo […]Continue Reading


text:
Aya makosa yagaragajwe ubwo Akarere ka Nyagatare kitabaga Komisiyo Ishinzwe gukurikirana imikoreshereze y’imari n’umutungo by’igihugu, PAC, kuri uyu wa 21 Nzeri 2021.
PAC yagaragaje ko Akarere ka Nyagatare katinze gutangaza urutonde rw’abakandida bemerewe gukora ikizamini cyanditse karenzaho iminsi 55 bigeze igihe cyo gutangaza abakora ikizamini cy’ikiganiro ubukererwe bugera ku minsi 92 kandi bitagomba kurenza iminsi itatu y’akazi nyuma yo gutangaza amanota y’ikizamini cyanditse.
Aka karere kandi kanenzwe ko kamaze iminsi 322 kataratanga raporo y’ibizamini byatanzwe muri komisiyo ishinzwe abakozi ba leta.
Akarere ka Nyagatare kandi kahembye abakozi badakora bahembwa ibihumbi 721 by’amafaranga y’u Rwanda nyamara badaheruka mu kazi, aho umwe yari akoze amezi atanu, undi yari amaze amezi ane adakora.
Hagaragajwe kandi ko ubwo Umugenzuzi w’Imari yagenzuraga aka karere kari kataragaragaza gahunda yo kugaruza miliyoni zisaga eshanu z’amafaranga y’u Rwanda n’ubundi kari kahembye abakozi badakora nk’uko byari byaragaragajwe muri raporo y’Umugenzuzi w’Imari ya 2018/2019.
Umunyamabanga Nshingwabikorwa w’Akarere ka Nyagatare, yavuze ko ku bijyanye n’ubukererwe mu gutanga ibizamini no gutanga raporo ari ikosa bemera.
Agaruka ku cyabiteye, yavuze ko ari ubwinshi bw’abasabye akazi bwarenze ubushobozi bw’umukozi wari ubishinzwe.
Ati “Imyanya yose twari twashyize ku isoko yageraga kuri 30, abakandida basabye imyanya barenga ibihumbi 13 967. Icyo gihe twari dufite umukozi umwe ushinzwe. gutoranya abujuje ibisabwa byaratinze bituma kubahiriza iminsi iteganywa n’itegeko bidakunda. Gukosora abantu bose byabaye ikibazo no kubakoresha ikizamini cy’ikiganiro na bwo bari bakiri benshi.”
Depite Mukabalisa Germaine ati “Tuvuge ko gukosora byatinze ariko raporo mumaze kuyibona ni iki cyatumye muyimarana iminsi 322 mutayitanze aho igomba kujya?”
Umunyamabanga Nshingwabikorwa, Hategekimana Fred, yasubije ko umukozi wari ubishinzwe yabihaniwe aho yahawe igihano cyo kugawa.
Ku bakozi bahembwe amafaranga agera kuri miliyoni eshanu badakora, Gitifu yavuze ko na ryo ari ikosa bemera.
Ati “Navuga ko ari amakosa kubona abakozi bahembwa amafaranga agera kuri miliyoni eshanu badakora, bamwe bari abarimu bahagaritse akazi ntibandika basezera, ntibyahita bimenyekana. Gahunda yo kugaruza amafaranga irarimbanyije ku buryo hasigaye asaga miliyoni 1,2 Frw.”
Nubwo bimeze bityo, nyuma yo kugirwa inama n’Umugenzuzi Mukuru w’Imari ya leta, ikosa ryo guhemba abakozi badakora ryongeye kugaragara aho hari abahawe arenga ibihumbi 500 Frw yagaragaye mu 2019/2020.
Stade ya Nyagatare yagarutse muri PAC
Mu makosa yagarutse imbere ya PAC, Akarere ka Nyagatere kakoze harimo ayagaragaye mu gukora inyigo yo kubaka Stade ya Nyagatare ifite agaciro ka miliyari umunani z’amafaranga y’u Rwanda yasinywe mu 2018.
Imirimo yagombaga gusozwa mu 2019. Nyuma y’amezi abiri imirimo yakiriwe by’agateganyo byagaragaye ko nta buryo bwo kuyobora amazi bwateganyijwe bigatuma yangiza imirima y’abaturage, hakiyongeraho ko yubatswe nabi ku buryo yari yatangiye kwiyasa.
Umunyamabanga Nshingwabikorwa w’Akarere ka Nyagatare, Hategekimana Fred, yavuze ko yemeranya n’ibyo Umugenzuzi w’Imari yabonye ariko ko ku bufatanye na LODA hari gukosorwa amakosa yakozwe harimo no gukora umuyoboro wa kilometero imwe uvana amazi muri Stade ukayamena mu mugezi w’Umuvumba.
Akarere ka Nyagatare kabajijwe ku masezerano avuguruzanya mu mushinga wo kubaka umuyoboro w’amazi mu Mujyi wa Nyagatare afite agaciro ka miliyoni zisaga 300 z’amafaranga y’u Rwanda.
Ukuvuguruzanya kugaragara ku gihe cyo gutangira imirimo, intera yagombaga kubakwa, kunanirwa gukosora ibyangiritse n’ibindi.
Hari n’ibijyanye n’isoko ryo gutegura ingemwe zo gusimbura ibiti byumye ryakozwe ku gipimo cyo hasi nyamara ryari ryatwaye miliyoni 707 Frw aho igenzura ryakozwe mu 2019/2020 ryagaragaje ko rwiyemezamirimo yari yarishyuwe nyamara ibiti byatewe byari byarumye ntibyasimburwa.
Imihanda yubatswe igahita yangirika nyuma y’igihe gito
Ibi byagaragaye mu masezerano yo gusana umuhanda Nyagasharara-Gikundamvura, yashyizweho umukono mu 2018. Ni umuhanda wa kilometero eshatu wo mu Murenge wa Karama ufite agaciro ka miliyoni 85 z’amafaranga y’u Rwanda.
Nyuma y’amezi arindwi wakiriwe by’agateganyo basanze warangiritse cyane kubera kutagira inzira z’amazi mu gihe byari biteganyijwe mu isoko.
Umuhanda wo mu Murenge wa Tabagwe wari ufite agaciro ka miliyoni 103 Frw, nyuma y’amezi ane imirimo yakiriwe by’agateganyo abagenzuzi basanze harangiritse, hari igice kitakozwe kandi biri mu masezerano.
Mu gusana umuhanda Kagitumba-Kiyovu-Kabeza-Byimana w’ibirometero bitanu wa miliyoni 57 Frw na ho harimo ibibazo aho nyuma y’amezi atandatu ibikorwa byakiriwe byari byarangiritse ndetse hari igice kidakoze nyamara harishyuwe hafi 94 % by’agaciro k’amasezerano.
Hategekimana yasobanuye ko iyi mihanda irimo iyakozwe n’abaturage bakoresha amaboko kandi nta bundi buryo bwari buhari bwo gukora imiyoboro ikomeye.
Mu nka zatanzwe muri gahunda ya Girinka nyinshi zarapfuye kimwe n’amatungo magufi
Inka zirenga 20 zapfuye nyuma y’igihe kiri hagati y’iminsi 17 na 366 zitanzwe ntibyagaragazwa niba Akarere karazisubije abaturage.
Hari abaturage bahawe inka 436 zifite agaciro ka miliyoni 151 mu 2018, muri izo 53 zapfuye mu gihe cy’iminsi iri hagati ya 12 n’amezi atandatu, ubwishingizi bwishyuye 38 izindi ntizishyurwa.
Mu nka 925 zatanzwe kuva gahunda ya Girinka yatangira zarapfuye, nta nyandiko igaragaza niba zari zifite ubwishingizi cyangwa zarishyuwe.
Ikindi ni uko muri gahunda yo gutanga amatungo magufi mu 2018 na 2019, mu ihene 576 zatanzwe, 382 zarapfuye.
Hategekimana yavuze ko bagerageje gushumbusha abaturage bari bahawe inka zigapfa bigakorwa ku bufatanye na ’Reserve Force’ bari bafitanye amasezerano yo gutanga izi nka, ku buryo izisigaye zitarishyurwa ari nke.
Ku bijyanye n’ihene zapfuye, yavuze ko ari izari zaratanzwe mu Murenge wa Kiyombe ahaba imbeho nyinshi zinanirwa kuyihanganira.
Depite Bakundufite Christine ati "Ubwo amakosa turashyira ku ihene zapfuye, ku karere cyangwa ku bagenerwabikorwa bagiye kuzifotorezaho nyuma y’iminsi mike bakaba barazibuze?"
Mukabalisa Germaine ati “Ubu barashaka kutubwira ko muri Kiyombe ari ahantu mu Rwanda hadashobora kuba ihene. Niba bazi ko zitahaba kubera iki baziguze bakazijyanayo?”
Hategekimana yavuze ko ari ikosa ry’ubuyobozi kuko iyo bakurikirana neza aya matungo yari gutanga umusaruro.
Raporo y’Umugenzuzi w’imari yanagaragaje andi makosa mu Karere ka Naygatare ahari abantu basinya kuri konti y’Akarere kandi atari abakozi bako, ibibazo byo gukata amafaranga abakozi ariko ntamenyekanishwe muri RSSB na RRA.
Hari n’aho Akarere ka Nyagatare kagiye gutira amasezerano mu ka Huye yo gucanira abaturage; ubwo ubuyobozi bwako bwabazwaga impamvu butubahirije amategeko agenga amasoko ya leta, basubije ko byihutirwaga kubera abayobozi bakuru b’igihugu biteguraga gusura aka karere.


text:
Mu mwaka w'i 1994, Karabo yacitse ku icumu ry'Itsembabwoko ryakorewe Abatutsi, ryahitanye se umubyara, ndetse na barumuna be. Yasigaye wenyine mu Rwanda rurimo n'abandi Banyarwanda nabo bari bafite ibikomere binyuranye ku mitima yabo. Ntabwo Karabo yari azi aho nyina aherereye.
Nyuma yaje kujya kuba kwa se wabo witwaga Kamanzi; umusirikare wo ku rwego rwa Koloneli mu ngabo nshya zari zimaze gutsinda urugamba. Agezeyo, yahahuriye na Shema, na we warokotse Itsembabwoko ryakorewe Abatutsi. Shema akaba yari umwe mu basirikare bato barindaga se wabo wa Karabo. Icyusa n'igikundiro bya Shema byateraga Karabo ubukirigitwa, ndetse nyuma Karabo yaje kwihebera uwo musore wirabura, w'amenyo maremare akikijwe n'ishinya yirabura. Ariko iby'urukundo rwabo ntibyoroshye. Shema azi gusa igice kimwe cy'amateka ya Karabo. Ese Karabo azageraho abwire Shema ibye byose? Ni ihurizo rimukomereye.
Imitima y'Abacu ni inkuru y'urukundo, urwango, ndetse n'isanganiro rya byombi. Karabo na Shema ni imfubyi ebyiri zibyirukira mu muryango nyarwanda wakomeretse — aho zibera hagati y'isi y'abariho ndetse n'isi y'abatabarutse, kandi zikabuzwa amahwemo n'inzangano hagati y'Abahutu n'Abatutsi.
Bamwe bajya bavuga ko urukundo ari nk'amazi — ngo rushokana n'ibyo ruhuye na byo byose. Ese aho Karabo na Shema bazashokana na rwo, cyangwa ruzabajugunya hakurya y'inkombe?


text:
N'ubwo Amategeko Icumi yibukije abantu ko ubujura ari bibi mu myaka irenga 3.000 nk'uko Britannica ibivuga, kwiba biracyari imwe mu ngeso mbi abantu bamenyereye. Nubwo mu buryo butunguranye, bigaragara ko kleptomaniacs yisi ishobora kuba ishakisha Igitabo cyiza kugirango igire inama zuburyo bwo guhindura inzira zabo.
CNN yari yatangaje ko Bibiliya - ku isi igurishwa cyane - n’igitabo cyibwe cyane ku isi nko mu 2013. Icyakora, bavuze kandi ko Bibiliya zitangwa ku buntu mu matorero, ibyo bikaba bishobora gutanga igitekerezo ko bahagurukiye gufata muri rusange; hamwe numubare wa Bibiliya iboneka mubyumba bya hoteri, ntibitangaje ..
Steve Bercu, nyiri iduka ry’ibitabo bya BookPeople i Austin, muri Texas, yemeje ko Bibiliya ari cyo gitabo cyibwe cyane mu iduka ubwo yavuganaga na New York Times mu 2009. "Abantu bamwe batekereza ko ijambo ry'Imana rigomba kuba ubuntu.


text:
Igikuyu
Igikuyu cyangwa Ikikuyu (izina mu gikuyu : Gĩkũyũ ) ni ururimi rumwe mu zinini zo muri Kenya. Itegekongenga ISO 639-3 kik. Izindi zifite abantu benshi zo mu muryango w’Abantu ni Igikamba n'Ikiruya. Haba ni umuryango witwa Nilotiki urimo Ikimasayi, Kalenjini n’Ikijyaluwo. Igikuyu gisangiye ibintu byinshi n’ikinyarwanda kubera ko zombi ziva indimwe ariko na none hari na byinshi by'umwihariko zisangiye bitaboneka mu zindi. Ikizwi cyane ni itegeko rigenga imivugire y’ingombajwi ryitwa irya Dahl (Dahl's Law). Riraza kuboneka hepfo mu ngero ziza gutangwa.
Muri iyi nyandiko, ndibanda cyane ku magambo izi ndimi zombi zisangiye, imiterere y’amagambo hamwe n’amategeko agenga imivugire y’uru rurimi.


text:
Monthly Archives: October 2018
Ibiti bitatu by’ubutegetsi muri gakondo ya bakiranutsi bicirwaho iteka!!!
OCT 27, 2018 njyanwa mu iyerekwa mbona ko abantu bajya gusengera mugikombe cy’imisozi miremire,maze ijambo ry’Uhoraho Uwiteka Imana Nyiringabo rinzaho rirambwira riti,ijwi ry’Urangurura mu butayu,bwira abantu ko Uwiteka adashobora kumva amasengesho ya bantu basengera mu gikombe,kuko yumva gusenga k’umuntu usengera kumusozi muremure uko niko Uhoraho Uwiteka Nyiringabo abivuga.
Umwana w’Umwega,ko yinjiye mu gihugu cy’Abakaludaya,yaba ari we uzagaruza intara ya Karagwe?
Umwijima ugose Umwami w’uRwanda YUHI VI Bushayija Emmanuel
Utazi Umwega,Azamweguza Inka Amabere!!!
RPRK UMUTWE WA ZA MAGIGIRI UHARANIRA UBWAMI BWA ABEGA
RPRK COMMITTEE IN UGANDA:
Uyumutwe wa za magigiri watangiye muri 2006,icyo gihe witwaga RPR Inkeragutabara,wari warashinzwe na CPT.MUYENZI,usengera muri ADEPR wigize umuvugabutumwa bwiza.Yarafatanije na LT.Jean De dieu NTIRUSHWA nawe wasengeraga muri ADEPR,bakaba bari bashinzwe kugigira idini rya ADEPR,no kubatangaho amakuru mu nzego zishinzwe iperereza.


text:
Abanyarwanda basabwa kuzirikana kuba intwari muri 2018
Yanditswe na admin
Umunyamabanga Nshingwabikorwa w’Urwego Rushinzwe Intwari z’Igihugu, Imidari n’Impeta by’Ishimwe (CHENO), Nkusi Deo, aravuga ko ubutwari ari imwe mu ndangagaciro zaranze Abanyarwanda mu bihe bitandukanye, bityo, muri uyu mwaka mushya wa 2018 asaba Abanyarwanda kuzirikana kuba intwari.
Mu kiganiro yagiranye n’abayobozi b’ibitangazamakuru batandukanye hagamijwe kurebera hamwe imyiteguro y’umunsi mukuru w’intwari uba buri tariki ya 1 Gashyantare buri mwaka, Nkusi yavuze ko ari umunsi Abanyarwanda bibuka kandi bakazirikana Intwari z’igihugu n’ibikorwa byaziranze.
Yagize ati “Mu 2018 tuzizihiza umunsi w’Intwari z’igihugu ku nshuro ya 24. Icyo dusaba Abanyarwanda ni uko bawugira uwabo, bakamenya za ndangagaciro ziranga ubutwari, dusanga mu muco w’Abanyarwanda, zubaka Umunyarwanda, zubaka umuryango mugari w’Abanyarwanda, zubaka igihugu noneho zikanabafasha mu mibereho yabo ya buri munsi dukora umurimo unoze, tuwushyiramo ubwenge bwacu, umutima wacu, tuwushyiramo ingufu zacu zose, kugira ngo twihute mu iterambere, twihute mu mibereho myiza, twihute mu mibanire myiza, mu buyobozi bwiza.”
Nkusi akomeza yungamo ati “Nkumva rero y’uko Abanyarwanda muri uyu mwaka dutangiye wa 2018 abantu bazirikana y’uko bagomba kuba intwari, bagomba kugira ubutwari mu byo bakora byose. Tugomba kwihuta mu iterambere kugira ngo tugere ku byiza bishoboka, bijyanye n’ubukungu n’imibereho myiza, n’ubuyobozi bwiza n’imibanire myiza y’Abanyarwanda kuko Abanyarwanda tuzi icyo twifuza, tukaba tuzi indangagaciro z’umuco wacu, indangagaciro z’umuco w’ubutwari byadufasha kugera ku byo twifuza byose.”
Nkusi avuga ko iyo bagiye kwizihiza umunsi w’Intwari z’igihugu bitegura, bagafatanya n’inzego zitandukanye cyane cyane itangazamakuru kugira ngo kibe igikorwa kigera ku banyarwanda bose ari abari mu gihugu ari n’abari hanze y’igihugu kugira ngo umuco w’ubutwari, indangagaciro z’ubutwari zigere kuri benshi bashoboka noneho iterambere ryihute.
Avuga ko abantu bimakaje indangagaciro bakazigira izabo mu buzima bwa buri munsi, mu kazi bakora ka buri munsi, byatuma umusaruro wiyongera n’iterambere ryifuzwa rikihuta kandi rikagera kure.
Icyumweru cy’ubutwari kizatangira ku itariki ya 24 Mutarama 2018 gisozwe tariki ya 31 Mutarama 2017 kuko umunsi nyirizina ni ku itariki ya 1 Gashyantare 2017.
MUKAGAHIZI ROSE


text:
Byatangajwe kuri uyu wa Kabiri tariki ya 28 Nzeri 2021 ubwo mu Karere ka Ruhango hizihirizwaga umunsi mpuzamahanga wo gukuramo inda mu buryo bwemewe n’amategeko.
Umuyobozi ushinzwe imari n’ubutegetsi mu Bitaro by’Intara bya Ruhango, Nkurikiyimana Edmond, yavuze ko mu bantu 40 bamaze gukuriramo inda harimo abangavu 12 bataruzuza imyaka 18 y’ubukure.
Ati “Kuva mu mpera z’umwaka ushize tumaze kwakira abantu 40 barimo 12 b’abana batewe inda bafashwe ku ngufu. Abo baraza tukabaha ubujyanama mu mategeko, abaganga bakabaganiriza na serivise bakayihabwa uko itegeko ribiteganya.”
Ubusanzwe mu Rwanda gukuramo inda ni icyaha gihanwa n’amategeko kuko ingingo ya 123 n’iya 124 y’igitabo cy’ibyaha n’ibihano yerekana ko ukuyemo inda akabihamywa n’urukiko ahanwa.
Icyakora ingingo ya 125 itanga irengayobora ikagaragaza ibice bitanu aho nta buryozwacyaha bubaho iyo umuntu yakuyemo inda bikorewe kwa muganga wemewe.
Harimo kuba uwatewe inda ari umwana utaruzuza imyaka 18, kuba umugore yaratewe inda afashwe ku ngufu, umugore yarashyingiwe ku ngufu atabishaka, kuba utwite yaratewe inda n’uwo bafitanye isano ku gisanira kitarenze icya kabiri n’igihe byemejwe n’abaganga ko inda atwite ishobora kumutera ibibazo cyangwa ikabitera umwana.
Umwe mu bangavu wakuriwemo inda kuri ibyo bitaro yavuze ko yari yarayitewe afite imyaka 17, ku buryo yari ahangayitse kuko yahise ava mu ishuri.
Ati “Nkimara kumenya ko ntwite numvise mpangayitse kuko nahise mva no mu ishuri kuko nigaga mu wa kabiri w’amashuri yisumbuye. Kwa muganga baramfashije bayikuramo neza abanyitaho, kuri ubu nasubiye ku ishuri nta kibazo mfite.”
Uyu mukobwa yasobanuye ko guterwa inda yabikuyemo isomo bityo atazongera kugwa mu bishuko bimujyana mu busambanyi.
Kagaba Aphrodis, Umuyobozi w’Ikigo giharanira uburenganzira no guteza imbere Ubuzima (HDI), akaba yari anahagarariye imiryango ine yishyize hamwe igamije guteza imbere ubuzima bw’imyororokere no kurwanya Sida, yavuze ko hamaze guterwa intambwe ishimishije mu kubahiriza itegeko ryo gukuramo inda.
Ati “Ubushakashatsi dufite bwagutse bwakozwe mu 2009 ari nabwo twahereyeho kugira ngo dutangire gukora ubuvugizi, uwo mwaka twari twagize abantu barenga ibihumbi 60 bari bakuyemo inda mu buryo bwa magendu.”
Gukuramo inda ku babyemerewe bikorerwa ku bitaro bikuru, ibitaro by’akarere cyangwa ibyigenga byemewe na Leta cyangwa ivuriro ryemewe kandi bigakorwa na muganga wemewe. Iyo nda kandi igomba kuba itarengeje amezi atanu.
Umunyamabanga Nshingwabikorwa w’Intara y’Amajyepfo, Busabizwa Parfait, yavuze ko itegeko rijyanye no gukuramo inda baryitezeho kurengera ubuzima bw’Abanyarwanda.
Ati “Amategeko yagiye ashingiye ku bibazo byari bisanzwe bihari kuko hari abifuzaga gukuramo inda ariko bakabikora ku buryo butanoze bikabatwara ubuzima. Biradusaba ubukangurambaga kugira ngo abaturage bamenye aya mategeko.”
Iryo tegeko riteganya ko iyo umwana utaruzuza imyaka 18 ahohotewe agaterwa inda akifuza kuyikurirwamo ariko ababyeyi be batabyemera, icyo gihe hashyirwa mu bikorwa icyifuzo cy’umwana.


text:
Hano mu isi abantu benshi bashyira imbere amafaranga ariko ntashobora kunezeza umuntu iteka, icyubahiro nacyo ntigishobora gutanga umutuzo, kwihohorera ku waguhemukiye nabyo nyibitanga kunyurwa nyamara urukundo nicyo kintu kidashira kandi rutanga amahoro asesuye utabasha kubona ahandi.
Bibiliya iravuga iti: “urukundo ntabwo ruzashira. Guhanura kuzarangizwa no kuvuga izindi ndimi kuzagira iherezo, ubwenge nabwo buzakurwaho” (1abakorinto 13:8)
Hari ingero z’abantu Bibiliya baranzwe n’urukundo ruzira uburyarya harimo Yonatani na Dawidi. Yonatani yari umuhungu wa Sawuli umwami wa Isiraheli, Yonatani yakundaga Dawidi urukundo rutarondoreka kugeza ubwo yajyaga aburira Dawidi mu gihe Sawuli yashakaga kumwica. Ni byiza rero ko abantu bakundana batagize icyo bahishanya.
Pawulo nawe yakundanaga na Timoteyo dore ko yari yaramubyaje ubutumwa bwiza, iteka ryose Pawulo yahoraga ahangayikiye Timoteyo, amugira inama nyinshi zitandukanye, amubwira ko agomba kurinda agakiza yagabiwe ngo hato hatazagira umutwara ikamba rye.
Mu gihe mu isi tubura amahoro tugahora mu midugararo, nyamara ubwami bwa Yesu ni bwo bwonyine bwubakiwe ku rukundo, abamwikomezaho bazaragwa ubwo bwami maze bibere amahoro masa.
Imwe mu nama yabereye muri Leta zunze ubumwe za Amerika yahuje abayobozi, abahagarariye Leta babajije umuyobozi wabo bati: “ni gute isi yabona amahoro?”umuyobozi yarabasubije ati: “musubire iwanyu hanyuma mukunde imiryango yanyu” buri wese nabikora, isi izahinduka Paradizo.
Napoléon Bonaparte yaravuze ati: Alexendre, Cesar, Charlemagne nanjye ubwanjye twubatse ubwami bukomeye. Ariko se icyo nibaza ubwami bwacu bushingiye kuki? Ubwami bwa Yesu gusa nibwo bwubakiye ku rukundo, kugeza ubu amamiliyoni y’abantu biteguye gupfa kubwo urukundo bakunda Yesu.
Mu by’ukuri ntihakwiye kugira ibigenderwaho ngo abantu bakundane twavuga irondamoko, irondaruhu ibi byose si byo twashingiraho dukunda, mu byo dukora byose dukwiye kurangwa n’urukundo, niba ari abayobozi bakwiye kuyoborera mu rukundo, niba ari umwigisha yigishe mu rukundo kuko bintu byose bizashira ariko urukundo ruzahoraho iteka ryose.
Mu rwandiko Pawulo yandikiye abakorinto yabasobanuriye ibiranga urukundo agira ati: urukundo rurihangana, rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw’abandi ahubwo rwishimira ukuri, rubabarira byose, rwizera byose, rwihanganira byose.” 1Abakorinto 13: 4-7.
Ku bw’ibyo dukwiye kurangwa n’urukundo nyakuri mu buzima bwacu bwa buri munsi kuko tumaze gusobanukirwa ko ibintu byose bizashira nyamara urukundo ruzahoraho iteka ryose.
Source: wwwtopchretien.com
Vestine agakiza.org


text:
Abanyeshuri basuye urwibutso rwa Jenoside bibongerera ubumenyi bwo kuyirwanya
Yanditswe na MUTUNGIREHE SAMUEL
Bamwe mu banyeshuri bibumbiye mu ishyirahamwe rigamije amahoro “Peace Club” ku bigo by’amashuri bitandukanye byo mu karere ka Muhanga na Kamonyi batangarije Imvaho Nshya ko nyuma yo kwigishwa no gusobanurirwa amateka ya Jonoside yakorewe Abatutsi mu 1994, bakanasura urwibutso rwa Jenoside rwa Kigali ku Gisozi, barushijeho kumva neza amateka y’igihugu cyabo n’ububi bw’amacakubiri mu bantu.
Bamwe mu bo Imvaho Nshya yasanze ku rwibutso rwa Jenoside rwa Kigali, ku Gisozi, tariki ya 27 Gashyantare 2018, bavuze ko barushijeho kumva neza amateka y’u Rwanda biga mu ishuri n’igitera Jenoside nk’iyakorewe Abatutsi mu 1994.
Niyigena Samuel wiga ku kigo Padiri VJEKO Center, cyo mu kagari ka Kivumu, mu murenge wa Cyeza, Akarere ka Muhanga, kimwe mu bigo biriho ishyirahamwe Peace Club ry’umuryango wa Gikirisitu ugamije ubwiyunge no gufasha abatishoboye (CARSA). Yagize ati “Ni ubwa mbere mpageze, nkurikije ibyo nabonye, mbonye abantu baragiye baziza abandi ubusa, babahora uko baremwe.”
Mugenzi we Habimana Moise biga ku kigo kimwe, yagize ati “Jenoside ni igikorwa kibi cyateguwe na mbere hose, cyo gukuraho ubwoko bw’Abatutsi mu Rwanda, twaje kureba ayo mateka no kwiga.
Aratuma narwanya iby’ivangura, kuko ahanini ni ho Jenoside yaturutse, twese turi Abanyarwanda. Umuryango wa CARSA wajyaga utwigisha ibijyanye n’amahoro, gufashanya no kwirinda amacakubiri; batwigishaga amateka ya Jenoside na Jenoside icyo ari cyo none batuzanye kutwereka n’amateka yayo hano ku rwibutso.
Nungutse ibintu byinshi; nabonye uko Jenoside yakorewe Abatutsi yateguwe, amafoto abigaragaza n’ibikoresho byakoreshwaga. Abantu babikoze sinzi uko babaga batekereza.”
Yamukujije Beatrice wiga ku Rwunge rw’amashuri rwa Kinyinya, yagize ati “Nasanze abayobozi b’icyo gihe baragiye bashyira ingengabitekerezo ya Jenoside mu baturage bituma babacamo amacakubiri. Nzasigasira ibyagezweho, nirinda amacakubiri n’ibindi byatuma nka twe b’urubyiruko twubaka ejo hazaza.”
Umuyobozi w’Umuryango wa Gikirisitu ugamije ubwiyunge no gufasha abatishoboye (CARSA) wazanye abo bana gusura Urwibutso rwa Jenoside rwa Gisozi, Mbonyingabo Christophe yagize ati “Twifuzaga ko urubyiruko ruvuka ubu ntibari bahari mu gihe cya Jenoside yakorewe abatutsi kandi ni urubyiruko rwiga amateka yayo. Kubera guhuza ababyeyi babo twaje gusanga ko ari ngombwa ko n’abana tubinjiza muri urwo rugendo kugira ngo tubafashe gusobanukirwa neza amateka ya Jenoside nibamara kuyasobanukirwa banamenye impamvu dukeneye kongera kubaka ubumwe bw’Abanyarwanda bwasenyutse, ariko banarwanye ingengabitekerezo ya Jenoside kuko igihari no mu rubyiruko.”
Yakomeje avuga ko muri uno mwaka biteguye kuzana abayobozi b’ibigo n’abarezi bose hamwe 540 n’abana barenga 1000 bavuye mu bigo 30.
Umwe mu barimu bigisha ku bigo biriho abanyeshuri basuye Urwibutso rwa Jenoside rwa Gisozi baturutseho, Nsanzumuhire Ephrem, yavuze ko basanzwe babigisha amateka ya Jenoside mu masomo yo mu mwaka wa mbere kugeza mu mwaka wa gatatu ariko biba byiza iyo umwana yigereye ahari amateka ya Jenoside akagira n’ibindi abonesha amaso biranga amateka.


text:
Rick Warren ni umupasiteri w’umunyamerika akaba n’umwanditsi w’ibitabo.
Turacyari ku munsi wa Karindwi muri ya minsi mirongo ine twihaye yo gusoma igitabo cyanditswe na Rick wallen, yitwa “Ubuzima bufite intego” uyu munsi umutwe dusoma ufite intego yitwa “Imvano ya buri kintu” igice cya gatatu.
NI UWUHE MUGAMBI W`UBUZIMA BWAWE?
Kubaho igihe gisigaye cy`ubuzima bwawe ugambiriye guhesha Imana icyubahiro bizasaba guhindura ibyo uha agaciro ka mbere, uburyo ukoresha igihe, abo mu sabana, ndetse n`ibindi byose. Hari ubwo bizasaba guhitamo inzira ikomeye aho guca mu yoroshye. Na Yesu ubwe yarwanye iyo ntambara. Ubwo igihe cye cyo kujya ku musaraba cyari cyegereje,yavuze ijwi rirenga agira ati ‘’None umutima wanjjye urahagaze,kandi navuga iki? Nti’ Data nkiza undokore iki gihe?kandi aribyo byanzanye ngo nkigeremo? Ahubwo Data, ubahiriza izina ryawe.’’yohana 12:23-28, Yesu yari ageze mu mayira abiri agomba guhitamo.
Ese yemeye gusohoza umugambi wamuzanye ahesha Imana icyubahiro cyangwa asubire inyuma ajye kwiberaho ubuzima bworoshye, bwirebaho gusa?
Nawe ayo ni yo mahitamo ari imbere yawe. Ese uzahitamo kwikurikirira intego zawe bwite,wishakira ubuzima bworoshye n`ibikunezeza cyangwa se uzahitamo kumara igihe gisigaye cy`ubuzima bwawe ushaka icyubahiro cy`Imana uzirikana ko yasezeranije ibihembo mu buzima buhoraho? Bibiliya iravugango “Umuntu wese wihambira kuri ubu bugingo uko buri aba abwangije. Ariko iyo wemeye kurekura,…,uzabugumana iteka, ari ubugingo bw`iteka.’’johana 12:25.
Igihe kirageze ngo ukemure icyi kibazo. Ugiye kubaho ute_wirebaho wowe ubwawe cyangwa ukorere Imana? Ushobora kumva ufite gushidikanya kuko wibwira ko utashobora kubona imbaraga zo kubaho kubw`Imana. Ntuvunike. Imana izaguha ibyo uzakenera byose bizagufasha kubigeraho nuramuka uhisemo kubaho kubwayo.
Bibiliya iravuga ngo’’ Ibintu byose bitanga ubugingo bunezeza Imana twabihawe mu buryo bw`igitangaza kubwo kumenya mu buryo bwihariye kandi bw`inkoramutima uwaduhamagariye kwegera Imana.’’2petero 1:3 Ubu usoma aya magambo,Imana irakurarikira kubaho uyikesha icyubahiro kubwo gusohoza imigambi yakuremeye.
Ni bwo buryo bwonyine bwo kubaho by`ukuri. Ubundi buryo busigaye ni ukubona iminsi ishira. Ubuzima nyakuri butangira iyo wiyeguriye Yesu Kristo burundu.
Niba utizera ko ibi wabikoze,ntakindi ukeneye uretse kumwakira no kumwizera. Bibiliya iduha isezerano ko “Abamwemeye bose bakizera izina rye yabahaye ubushobozi bwo kuba abana b`Imana.”yohana 1:12
Ese wakemera ukakira iyo mpano y`Imana?
Icya mbere wizera. Wemere ko Imana igukunda kandi yakuremye ifite imigambi yayo ku ko Imana yagutoranije ngo ugirane ubusabane na Yesu Kristo wapfuye kumusaraba ku bwawe. Wemere ko ibyo waba warakoze byose mu buzima, Imana yiteguye kukubabarira. Icya kabiri, Wakire Yesu mu bugingo bwawe nk’umwami n’umucunguzi wawe. Wakire imbabazi ze kubw’ibyaha byawe. Wakire umwuka we uzaguha imbaraga zo gusohoza imigambi y`ubuzima bwawe.
Bibiliya iravugango’’Umuntu wese wemera kandi akizera uwo mwana aba abonye ibya ngombwa byose,ari bwo bugingo bwuzuye kandi buhoraho.’’yohana 3:6
Aho waba uri hose usoma aya magambo, ndagusaba ngo wubike umutwe uvuge iri sengesho rizahindura ubugingo bwawe kugeza mu bugingo bw`iteka:“Yesu,ndakwizeye kandi ndakwakiriye.’’Ngaho risenge. Niba urivuze ubikuye ku mutima,Imana iguhe umugisha! Ikaze mu muryango w`abana b`Imana! Ubu noneho witegiye guhishurirwa no gutangira kugendera mu mugambi w`Imana ku buzima bwawe. Ndakwinginga ngo ubanze ushake umuntu ubwira icyemezo wafashe, Kuko uzakenera inkunga y`abandi.
GUTEKEREZA KU NTEGO Y`UBUZIMA BWANJYE
Ingingo yo Kuzirikana: Byose ni kubwayo.
Umurongo wo Gufata mu Mutwe: "Byosebikomoka ku Mana. Byose bibeshwaho n’imbaraga zayo, kandi bibereyeho kuyihesha Icyubahiro’’Abaroma 11:36
Ikibazo cyo Gutekerezaho: mu mibereho yanjye isanzwe ya buri munsi,ni
Hehe nshobora kurushaho kubona ubwiza bw`Imana?


text:
Mu gihe twumvise ijambo “umuhamagaro”benshi muri twe ako kanya bahita batekereza kuri Pastieri, Misiyoneri n’abandi bize Teworojiya. Nyamara nk’abayoboke ba Kristo, twahamagariwe kumumenyekanisha mu byo dukora byose mu buzima bwa buri munsi: kwigisha, ububaji, ubucuruzi n’ibindi.
Abantu benshi bamara igihe kinini ku kazi bakora imirimo itandukanye ahantu henshi hatandukanye. Birashoboka cyane kubaha Imana , aho hantu bakorera bagomba kuzirikana ineza ya Kristo.
Paulo yabigaragaje neza ko twese twahamagariwe kumenyekanisha Imana mu byo dukora byose. 2 Abakorinto 5:17-19 “Imana yaduhaye inshingano yo guhamagarira abantu kwiyunga nayo.” Kubw’ibyo rero twebwe nk’abakristo twahamagariwe kugenda mu mahanga yose tukabwiriza abantu bagahinduka abigishwa ba Yesu no kwamamaza urukundo rwe.
Imana ishaka ko dukora kandi imirimo yacu ikaba iyo gukuza ubwami bw’Imana.Mu mirimo yacu ya buri munsi yaba ivugabutumwa, guhugura, ubucuruzi, uburezi, ubuvuzi, ubuhinzi, ubucamanaza n’ibindi. Muri iyo mirimo yose tugomba kugaragaza ibyiringiro byacu tukabera aband urugero mu gukiranuka bityo benshi bazahinduka bamenye Imana kandi bayizere.
Ibyanditswe byera bigaragaza neza ko intego yo gukora atari ukubona ubutunzi bw’isi gusa, ahubwo ko tugomba kubwubahisha Imana no gufasha abandi (Luka 10:27) Abakurikiye Yesu, dukwiye gukora imirimo yacu tubikuye ku mutima nk’abakorera databuja mukuru aho gukorera
Byongeye Bibiliya irabihamya, Namwe ibyo murya cyangwa munywa cyangwa mukora ikindi kintu cyose , mujye mukorera byose guhimbaza Imana (1Abakorinto 10:30) Pawulo atwibutsa ko twarazwe umurage tubitoranirijwe kera nk’uko Imana yabigambiriye, ikora byose nk’uko ibishaka mu mutima wayo ngo tube abo gushimisha ubwiza bwayo(Abefeso 1:11-12)
Abakurikiye yesu, twemera ko Imana yaremye abantu bayo ngo bakore kandi buri wese muri twe asabwa kuba umuhuza ( Ambassador) kandi akaba ishusho ya Kristo. Binyuze mu byanditswe byera , Imana ihamagarira abantu kwiyunga nayo bo ubwabo no mubyo bakora, imirimo yacu ya buri munsi idutunze ikaba iyo guhesha Imana icyubahiro.
Umuhamagaro wacu uwo ariwo wose, mureke twishime iteka, dusenge ubudasiba, muri byose dushime, kuko ari ibyo Imana idushakaho muri Kristo Yesu.(1Abatesalonike 5:16-18)
Mu gitabo cye Your Work Matters to God, Douglas Sherman and William Hendricks yaranditse ngo urufunguzo rwiza mu gukuza itorero ni ugukorana umwete imirimo bashinzwe no kwitwara neza aho bakorera imirimo yabo ya buri munsi no gutanga service nziza kubo zigenewe, ibi bituma abantu babona agaciro ko kuba umukristo bakayoboka itorero bivuye ku mbuto nziza bababonamo.
Kubw’ibyo rero, imihamagaro ndetse n’imirimo yacu ya buri munsi dukwiriye kubera abandi urugero mu myitwarire myiza, gukiranuka ahagaragara ndetse n’ahihishe mu ntego imwe yo kubahisha Imana.
[email protected]


text:
Miss Pamella Uwicyeza umaze kumenyekana kubera kuba mu rukundo n’umuhanzi The Ben, yakoze mu nganzo maze atomagiza The Ben. Ni mu magambo uyu mukobwa yanditse nyuma yo gushyira hanze ifoto ye ari kumwe na The Ben.
Nkuko byagaragaye kuri story ya instagram ya Miss Pamella Uwicyeza, uyu mukobwa yashyize hanze ifoto ye ari kumwe na The Ben maze ayiherekesha amagambo agira ati « I’m so proud of this man right here 🤍 And I appreciate you alott🤎 God loves you very much Mugisha! ». The Ben nawe ntiyaripfanye yahise asubiza umwari wamunyuze umutima mu magambo agira ati « I love you❤🤎 ».


text:
Prostate ni agasabo gato gaherereye hafi y’uruhago, gafite inshingano yo kurekura amatembabuzi amwe aherekeza intanga ngabo ndetse no kuyabika. Aka gasabo gashobora gufobagana kakaba kanini cyangwa kakegerana kakaba gato. Ni bande bibasirwa (...)
Umwijima ni inyama yo mu nda ifite akamaro gakomeye cyane ko kuyungurura amaraso ugakuramo imyanda,igasohoka bityo umubiri ukamererwa neza ndetse umuntu ntarware indwara zitandukanye.Iyo rero umwijima wuzuyemo imyanda myinshi,hari ibimeneyetso (...)
Abantu benshi bakunze kurwara indwara zifata igifu, nko kurwara udusebe mu gifu ndetse no kugira aside nyinshi mu gifu bikaba byatera ikirungurira kibangamira benshi. Ni byiza kwita ku byo turya kugira ngo twirinde ko igifu cyacu cyakwangirika (...)
Kurangiza vuba ni iki ? Kurangiza vuba bivugwa igihe umugabo arangiza (asohora) mbere yuko akora imibonano cyangwa se hatarashira iminota 2 ari mu gikorwa. Ibi akenshi biba atabishaka, bigatera guhangayika, kwigaya ndetse bigateza ibibazo (...)
Ni kenshi uzabona umuntu ajya nko kwicara ukabona arigengesera cyangwa se ukumva mu mavi ye hari gukocokamo utuntu. Ububabre bwo mu mavi bushobora gukomera ndetse ugasanga amavi yabyimbye bikaba byanatuma kugenda bidakunda. Uku kubabara mu mavi (...)
Ni kenshi umuntu ubyibushye cyane cyane abagabo bafite umubyibuho ukabije ku gice cy’inda,anyura ku bantu ukumva baramusetse bavuga ngo ziriya ni inzoka zibyimbye muri iriya nda, nyamara nubwo baba batamupimye ngo barebe niba ari byo, burya (...)
Mu gihe turiye ibiribwa bifite antioxidants nyinshi, amavuta meza, n’intungamubiri z’ingenzi, n’amazi ; umubiri w’umuntu ukora neza ndetse bikarinda umuntu gusaza imburagihe. Ibiribwa bikize ku ntungamubiri nka vitamine n’imyungungugu bifasha mu (...)
Indwara yo koroha kw’amagufa (Osteoporosis) ni indwara ifata amagufa y’umuntu igatuma yoroha kuburyo umuntu ashobora kuvunika ku buryo bworoshye, hahandi umuntu ashobora gutsikira gato ukabona igufa riravunitse,bishobora no kugera n’aho umuntu (...)
Hari benshi usanga bifuza kubyibuha kuko wenda aribwo baba bumva bameze neza,hari n’abandi baba barabuze uko bananuka ngo basubire uko kera bari bameze mbere batarabyibuha ,nyamara nubwo bimeze gutyo hari benshi baba batazi ingaruka zishobora (...)
Iyi product igabanya imikorere mibi y’uturemangingo twa pallium mu bwonko, ifasha ubwonko kubona umwuka mwiza (oxygen), ikura ibinure bibi (bad cholesterol) mu bwonko, ifasha mu kuvugurura uturemangingo tw’ubwonko, ikanagabanya kwiyongera (...)
Kugira ibicece cyangwa se ibinure byo ku nda bikunda kubangamira abantu benshi. Kuba umuntu afite ibinure byinshi ku nda bimutera ipfunwe no kutisanzura igihe ari mu bandi. Kugira umubyibuho ukabije ku nda kandi bibangamira abashakanye mu (...)
Sliming herb ni icyayi cyiza gikomoka mu Budage (German Herb), kigabanya ibiro by’umurengera, ni ingenzi cyane ku bantu babyibushye cyane badakeneye kureka ibyo basanzwe barya cyangwa ngo bakore regime idasanzwe. Ni icyayi kigizwe n’udusashe 50( (...)
Abagore bakunze kugira uburwayi mu myanya myibarukiro, bitewe n’imiterere n’imikorere y’umubiri wa bo. Bumwe muri ubwo burwayi bufata mu myanya myibarukiro yabo ni ubuzwi nka infections vaginales/Urinaires akenshi buterwa n’imyanda iva hanze (...)
Muri iki gihe,indwara nyinshi zigenda zifata abantu,muri zo twavuga mo nka : Diyabete,umuvuduko w’amaraso ukabije,n’izindi….., Aha rero tugiye kubasobanurira icyayi gifasha kugabanya isukari mu mubiri, ku bantu bafite ikibazo cy’isukari nyinshi mu (...)
Muri iki gihe indwara zitandura (Non communicable diseases) ziri mu ziri guhitana abantu benshi haba ku isi ndetse no mu Rwanda. Akenshi ziterwa n’imibereho itameze neza tubaho mu buzima bwa buri munsi, ibyo turya,ibyo tunywa,uko twitwara ndetse (...)
Kanseri y’ibere ni imwe muri kanseri ihitana umubare munini w’abatuye isi ahanini bitewe no gutinda kuyivuza dore ko itinda no kugaragaza ibimenyetso byayo ndetse n’ibigaragaye nyirabyo ntabyiteho cyane kuko bidakunze kubangama.Iyi ndwara ikunze (...)
Kugaburira umubiri wawe ibiryo runaka bifasha kongerera imbaraga ubwirinzi bw’umubiri wawe. Iyo ushaka kwirinda indwara zitandukanye nk’ibicurane, izifata mu myanya y’ubuhumekero, infection n’izindi ugomba kwita ku biryo bishobora kuzamura (...)
Umuntu umwe muri batatu mu bihugu byateye imbere agira ikibazo cya constipation, mu Kinyarwanda bizwi nk’uburwayi bw’impatwe. Ubu burwayi butera ikibazo cyo kwiteka kw’imyanda myinshi mu mara no mu mubiri(intestinal autointointoxication), bigatera (...)
Ibiribwa ni kimwe mu bintu by’ingenzi byafasha umuntu umaze kubagwa gukira vuba. Indyo yuzuye mbere na mbere ifasha umubiri gukira vuba nyuma yo kubagwa. Bimwe mubyo kwitaho cyane turi burebere hamwe twagaburira umuntu nyuma yo kubagwa turibanda (...)
Kanseri ishobora gufata ahariho hose mu mubiri. Bitangira mu gihe uturemangingo dukuze nabi mu buryo budasanzwe. Ibi bikaba bibi mu mubiri wa muntu ugakora uko utarusanzwe ukora. Ku bantu benshi kanseri iba ishobora kuvurwa igikira bigendeye (...)


text:
Cyihagazeho mu ngeri zitandukanye, ibigiha igitinyiro mu ruhando mpuzamahanga. Nko mu bukungu ni icya gatandatu ku Isi aho umusaruro mbumbe wacyo ubarirwa muri miliyari 403$.
Mu 2020 cyashyizwe ku mwanya wa karindwi mu kurwanya ruswa, kikaba icya gatanu gifite abaturage bishimye ku Isi mu 2021.
Kizwiho cyane gucukura no gutunganya gaz n’amavuta ku rwego rwo hejuru ku buryo gishyirwa ku mwanya wa gatatu mu byohereza mu mahanga gaz naturel nyinshi nyuma ya Qatar iyoboye n’u Burusiya bwa kabiri.
Abakizi neza bahamya ko ubukungu bwacyo bwazamutse mu myaka itari iya kera kuko mbere y’ikinyejana cya 19 cyari ku rutonde rw’ibikennye cyane mu Burayi.
Prof Halvor Mehlum wigisha ibijyanye n’ubukungu muri Kaminuza yitiriwe Umurwa Mukuru w’icyo gihugu Oslo, aherutse kubwira Ikinyamakuru, The Local ko mu 1960 Norvège yari iciriritse ugereranyije na Suède ndetse na Danemark.
Yagize ati “Amavuta ni ingenzi ku mpamvu eshatu zikomeye. Iya mbere ni uko ari yo yazanye ubukungu bufatika kuri Norvège, iya kabiri ni uko yongeye ayinjirizwa mu byoherezwa mu mahanga, iya gatatu ikaba kuzana uruganda rutanga umusaruro cyane.”
Yavuze ko nubwo yagize uruhare mu iterambere ry’ubukungu bw’icyo gihugu atari yo yonyine yagikijije cyane ko gifite n’amabuye y’agaciro arimo Zahabu yirabura (Or noire), Peteroli,Titanium, Nickel n’Ubutare.
Yarakomeje ati “Norvège irakize uyu munsi kubera ko ifite abakozi bize neza, ifite inzego zigenga n’iz’abikorera zitanga umusaruro mwiza ikagira n’umutungo kamere. Byongeye ishobora kugura ibicuruzwa ku giciro kiri hasi ku masoko mpuzamahanga.”
Norvège ni iya 13 mu bihugu byiza cyane ku Isi, ikaba iya 11 mu bifite ubuzima bwiza ndetse n’iya mbere ishyira mu bikorwa ingamba zo kurinda imihindagurikire y’ibihe.
Muri byinshi byihariye kuri icyo gihugu kiyobowe n’Umwami Herald V na Erna Solberg nka Minisitiri w’Intebe, hari icumi bitangaje bigiye kugarukwaho muri iyi nkuru.
1.Mu ngabo zirinda Umwami harimo inyoni ifite ipeti rikomeye
Ntibisanzwe gusanga inyamaswa mu ngabo, usibye imbwa zikunze kwifashishwa mu kurinda umutekano no gutahura abanyabyaha. Mu mutwe w’izirinda Umwami Herald V harimo inyoni yo mu bwoko bwa manchote (Penguin mu Cyongereza).
Yinjijwemo mu 1972 nyuma y’uko Nils Egelien wari Lieutenant mu ngabo zarindaga Umwami Olav (se wa Herald V) yagaragaje ko ayishimiye ubugira kabiri ubwo bajyaga gusura icyanya cy’inyamaswa kiri Edinburgh muri Ecosse.
Imaze gutoranywa yahawe izina rya Sir Nils Olav III, hahujwe iry’uwo musirikare n’iry’Umwami.
Nubwo ifatwa nk’umutsindo, mu bihe bitandukanye yahawe amapeti izamurwa mu ntera ku buryo ubu igeze ku rya Brigadier yambitswe mu 2016.
Yahawe amashimwe n’imidali byinshi kubera uko yigaragariza neza abashyitsi ikanarangwa n’imyitwarire myiza.
2. Umutungo w’abenegihugu n’amafaranga binjiza bishyirwa ku karubanda
Buri wese utuye muri Norvège umutungo we uba ugaragara mu ikoranabuhanga, ayo yinjiza ku mwaka n’umusoro ayatangira.
Ibyo bikorwa hagamijwe korohereza itangazamakuru kumenya abishyura imisoro myinshi n’abatunze agatubutse kurusha abandi.
Binafasha guhangana n’inyerezwa ry’imisoro kuko iyo hari uwishyura mike kandi ubutunzi bwe bwiyongera ku muvuduko atangira kwigwaho.
3. Norvège yayobowe imyaka itanu na guverinoma iri mu buhungiro
Mu gihe Hitler yari ayoboye u Budage yashoje intambara mu bihugu byinshi by’u Burayi. Norvège na Danemark yabyigabije ku wa 9 Mata 1940, yoherezayo abasirikare babarirwa mu bihumbi n’amato y’intambara.
Byongeye ikibatsi cy’umuriro mu bushyamirane kuri uwo mugabane wari wugarijwe n’intambara yiswe “Phoney War” yabanjirije iya Kabiri y’Isi.
Kwigarurira Norvège byagizwemo uruhare na Vidkun Quisling wari warabaye Minisitiri w’Umutekano wayo akava kuri uwo mwanya mu 1934. Mu 1940 yagiye i Berlin mu Budage aragambana kuko yashakaga gushinga ishyaka nk’iry’Aba-Nazi rya Hitler.
Abadage bamaze kwigarurira icyo gihugu n’Intambara ya Kabiri y’Isi ishyushye, mu 1942 Quisling yashyizeho guverinoma ariko yakorerwagamo kuko nta bubasha busesuye yahawe.
Ku rundi ruhande, ubwo icyo gihugu cyafatwaga, Umwami Haakon wari ugitwaye n’umuryango we, abari bagize guverinoma iyobowe na Johan Nygaardsvold n’abandi bayobozi bahungiye mu Bwongereza.
Bahamaze imyaka itanu ari ho bakorera ndetse bategura neza uko bazagaruka bahangana n’Abadage ariko noneho babifashijwemo n’Abongereza.
Mu 1945 ni bwo urugamba rwo kubohoza Norvège rwayobowe n’Igikomangoma Olav cyari cyaragizwe Umugaba w’Ingabo, bigeze muri Gicurasi Abadage bakubitwa inshuro barayamanika.
Igihugu cyasubiranye bene cyo, Quisling afungwa ashinjwa ubugambanyi nyuma aza kuraswa. Kuva icyo igihe izina rye ryagizwe ijambo risanzwe risobanura “umugambanyi”.
4. Umunyamabanga Mukuru wa Loni wa mbere akomoka muri Norvège
Norvège yari mu bihugu 50 byashyize umukono ku masezerano atangiza Umuryango w’Abibumbye, yasinyiwe i San Francisco ku wa 26 Kamena 1945.
Trygve Halvdan Lie wari Minisitiri w’Ububanyi n’Amahanga wayo hagati ya 1940 na 1945, ni we wagizwe Umunyamabanga Mukuru wa Loni kuva mu 1946 kugeza mu 1952.
Yeguye kuri uwo mwanya kubera intambara yo muri Koreya yarangiye mu 1953, igasiga Amajyepfo abaye igihugu ukwacyo n’Amajyaruguru akaba ikindi.
5. Kuri bamwe Norvège si ryo zina ryayo nyaryo
Abenshi iyo bavuga izina ry’icyo gihugu bavuga “Norge” mu rurimi rw’iwabo rwitwa Nynorsk rukoreshwa n’umubare munini w’abatuye mu bice by’icyaro.
Iyo bavuga izina ry’igihugu bavuga “Kongeriket Norge” bisobanuye “Ubwami bwa Norvège”.
Ni ukuvuga ko iyo hari uvuze Norvège gusa abayituye ntibumva ko avuze igihugu.
6. Mu batuye mu Murwa Mukuru wa Norvège, 30% ni abimukira
Mu bagera ku bihumbi 648 batuye mu Murwa Mukuru wa Norvège, Oslo, ibihumbi 190 ni abimukira cyangwa ababakomokaho. Bangana na 30% by’abatuye uwo Mujyi, mu gihe abimukira mu gihugu hose bangana na 14%.
Abo bimukira batuye muri Oslo bagizwe ahanini n’abakomoka muri Pakistan, bagakurikirwa n’abo muri Suède, Somalie na Pologne.
Bivugwa ko mu myaka yashize Oslo yari ifite umuvuduko uri hejuru mu iterambere bigatuma benshi bajya kuhatura. Ubu abawujyamo baragabanutse ugereranyije n’abawuvamo bimukira ahandi.
7. Ibihembo byitiriwe Nobel by’abaharaniye amahoro bitangirwa muri Norvège buri gihe
Kuva mu 1901, ibihembo byitiriwe Nobel bihabwa abakoze iby’indashyikirwa mu guharanira amahoro bitangirwa muri Norvège.
Alfred Nobel wari Umunya-Suède ajya gutabaruka yasabye ko umutungo we wazakoreshwa hashimirwa abakoze ibifitiye akamaro gakomeye rubanda.
Bishyirwa mu byiciro birimo icyo cy’Amahoro, icy’Ubutabire, Ubuvanganzo, Ubugenge n’icy’Ubuvuzi.
Uretse icy’Amahoro, ibindi byose bitangirwa i Stockholm muri Suède. Nta we urasobanukirwa neza impamvu Nobel yahisemo ko cyo cyajya gitangirwa muri Norvège.
8. Norvège ifite umuhanda wa gatandatu muremure ku Isi unyura munsi y’ubutaka
Norvège ifite umuhanda unyura munsi y’umusozi ureshya na kilometero 24. Uhuza abatuye ahitwa Laerdal na Aurland.
Ni uwa gatandatu mu miremire yubatswe muri ubwo buryo, ukaba waratwaye miliyoni 110 z’amadolari.
Ukoze mu buryo wishimirwa na benshi kubera amatara y’amabara atandukanye agiye awutatsemo ndetse n’ibimenyetso kuri buri kilometero esheshatu, ibituma abawugendamo batarambirwa.
9.Uburezi muri Norvège ni ntagereranywa
Abasesenguzi bagaragaza ko iterambere riri ku muvuduko wo hejuru Norvège ifite ritagizwemo uruhare n’umutungo kamere gusa, ahubwo n’uburezi bwaho buteye imbere hari icyo bwafashije.
Magingo aya iza ku mwanya wa 19 mu bihugu bifite uburezi bwiza mu 2021. Itanga impamyabumenyi ziri ku rwego mpuzamahanga, ku buryo bigoye ko uwahigiye yabura akazi.
Ibyo byiyongeraho kuba kwiga mu mashuri ya Leta ari Ubuntu kugeza muri kaminuza, aho n’abanyamahanga bayemererwa. Impamvu ngo ni uko icyo gihugu cyiyemeje ko buri wese yabasha kugera ku burezi bimworoheye bidashingiye ku mikoro ye.
Abenshi mu bahiga amashuri makuru na kaminuza baba bafite akazi kuko amasaha yo kuba mu ishuri aba ari make.
Batangira saa mbili n’iminota 15 za mu gitondo, bagasoza saa saba n’iminota 10.
10. Norvège nta ruhande yigeze ibogamiraho mu ntambara z’Isi
Mu ntambara ebyiri z’Isi zashyamiranyije ibihugu by’ibihangange, ibidafite ubushobozi buhanitse bikagenda byiyunga ku mpande zihanganye bitewe n’urwo byifuza gushyigikira, Norvège yatangaje ubugira kabiri ko nta ruhande iriho.
Kubera ko u Bwongereza bwakunze kuyiba hafi kandi na bwo bukaba bwari mu ntambara, byari byoroshye ko yifatanya na bwo.
Ku rundi ruhande, intambara ya Kabiri y’Isi yabaye guverinoma yayo yarahungiye mu Bwongereza ariko cyarigaruriwe n’Abadage bashakaga kuyobora u Burayi.
Ntabwo yabazwe ku ruhunde rw’Abadage ariko bo bayifataga nk’ahantu h’ingenzi by’umwihariko habafashaga kubona ubushobozi bwo kurwana binyuze mu mutungo kamere bahakuraga.


text:
Ubushakashatsi butandukanye burakorwa mu rwego rwo kureba ihuriro ryaba riri hagati yo kubyara abana benshi no kugabanuka kw’indwara ya kanseri ifata udusabo tw’intanga ngore (ovaires) nyamara ngo ibi nta mibare ifatika yari yabigaragaza.Nk’uko Marie Laure Brival yabitangarije Atlantico.fr, ngo ibi ntibyoroshye kwizerwa kuko ngo akenshi usanga iyi ndwara ikura inkomoko mu muryango w’umuntu cyangwa se akayiterwa n’izindi mpamvu zidashobora kubuzwa kubaho n’uko umuntu yabyaye abana icumi ngo atarwara kanseri y’udusabo.
Cyakora uyu mugore we icyo yemera ni uko umuntu adashobora kurwara iyi kanseri bitewe n’uko muri iki gihe umugore aba atajya mu mihango bityo ngo udusabo tw’intanga ngore tuba dusa n’uturi mu kiruhuko. Ibi rero ngo bikaba ntaho bihuriye no kuba umuntu yabyara abana benshi.


text:
Bepisikopi bacu dukunda kandi dusabira, twebwe bamwe mu bakristu bahagarariye abandi twongeye kubasuhuza no kubandikira. Yezu Kristu, we Nzira, Ukuri n’Ubugingo, nakuzwe iteka ryose (Reba Yoh 1,14). Twongeye kubandikira ubugira kabiri tubasaba kwitwararika no kwitondera ibi bikurikira. Muhugukire guhamya Kristu maze mukure abanyarwanda mu rujijo, mube abahamya nyabo ba Kristu muri ya mirimo nyabutatu mushinzwe nk’Abasaseridoti: kwigisha (umurimo wa gihanuzi), gutagatifuza no kuyobora abantu inzira igana ijuru:
1.Mwihatire kwomora bose no kwibuka bose: baba abazize genocide yakorewe abatutsi ndetse n’abandi bo mu yandi moko bishwe ubwo iyo genocide yabaga guhera mu ntambara yatangiye mu kwakira 1990 ukagera ku batikirijwe za Byumba, Ruhengeli, mu Mutara, mu nkambi ya Kibeho, i Gakurazo, Rwesero, mu bihe byiswe iby’abacengezi kugera mu nkambi zo muri Zayire ndetse na n’ubu kuko nta kwezi guhita mu Rwanda abantu badatoraguye imirambo ndetse n’abandi bataburiwe irengero. Murabe ijwi ry’abatagira kivugira.
2.Tuzi ko mwize kandi mureba kure: muzadusobanurire impamvu iyi nyito “genocide yakorewe abatutsi” ariyo igezweho ubu yabanje kwitwa: itsembatsemba; iza kuba Itsembabwoko n’itsembatsemba, ikurikizaho kuba Itsembabwoko, none imvugo duhatirwa kuvuga no kwemera ni genocide yakorewe abatutsi. Ibyifuzo by’amoko yose ari mu Rwanda (abatwa, abatutsi, abahutu) ndetse ari na byo biherutse gushimangirwa na Amerika n’Ubwongereza ni uko nta we ukwiye guhakana iyo genocide, kuko rwose yarabaye ariko kandi ntihibukwe abatutsi gusa kuko atari bo bonyine bishwe muri genocide. Yagakwiriye kwitwa Genocide yakorewe abatutsi bari mu Rwanda muri 1994 ndetse n’abo mu bwoko bw’abahutu b’inyangamugayo n’impunzi ziganjemo abahutu. Twibutse ko abatutsi bari hanze bari biganjemo abateraga U Rwanda bagamije kugaruka mu rwababyaye, nta wabahigaga bityo rero ntibakwiriye kurwanira urupfu rw’amahano ya genocide batigeze babamo. Ribara uwariraye.
3.Mureke twese tuvuge intimba yadushegeshe ni byo bizageza u Rwanda ku bwiyunge n’ubumwe nyabwo. Mureke twese twunamire kandi twibuke abacu bose bishwe muri genocide. Muzirikane ko kugeza ubu hari igice kitari gito cy’abanyarwanda batemerewe no gushakisha imibiri y’ababo ngo babashyingure mu cyubahiro. Icyo ni ikirunga gikomeje kubira no kwakira mu mitima y’abanyarwanda.
4.Bepisikopi bacu dukunda, nimukanguke: Hari amahanga akomeye akomeje kugaragaza ko ashishikajwe n’uko n’abanyarwanda bo mu bwoko bw’abahutu bishwe muri genocide bakwibukwa, musanga ari icyubahiro n’ishema kuri twe nka Kiliziya kwicecekera no kuryumaho ntitube abavugizi b’abapfukiranwa babuzwa kwibuka ababo? N’ubwo batari bake (abanyarwanda n’abanyamahanga bakunda ukuri) abakomeje kuzamura ijwi basaba ko hakwibukwa bose, nyamara ntabwo icyiza kigabanuka ngo ni uko kivuzwe na benshi. Ahubwo ni ho gitsinda kandi kikimikwa. Byongeye, mu bijyanye no kuvuganira abarengana, nta wakagombye kudutanga nka Kiliziya. Muzirikane iyo mutanga Ubusaseridoti uko muvuga amagambo meza muti: bene abo ni bo bagomba kubimburira imbaga yawe mu nzira z’urukundo, ni bo mbere na mbere basagwa guhara amagara yabo kubera Wowe (Imana Data)…! Aho muzirikana ayo magambo akomeye? Rwose Kiliziya niyongere ibikorwa byiza ikorera abarokotse genocide bo mu bwoko bw’abatutsi ariko kandi nisigeho gushyira amacakubiri mu bana b’u Rwanda ifasha igice kimwe; ubufasha bwayo nibugere ku moko yose yarokotse ayo mahano ya genocide.
5.Mutange umusanzu wanyu mu kwimika ubutabera kuri bose no guca akarengane: Kuki umututsi w’umunyakuri, ushaka ko abanyarwanda bose bareshya imbere y’amategeko kandi abapfuye kimwe no mu bihe bimwe bakibukwa kimwe abonwa nk’umugambanyi mu Rwanda? Ibi mwaba namwe mubibona Bepisikopi dukunda?
6.Kuki abahutu babonye umututsi ugerageza guhamya ukuri bamwibonamo, bakamusamira hejuru nk’umutabazi bakumva ko we akoze ikintu kidasanzwe nk’umuntu w’Imana? Ibi murabibona?
Abanyarwanda basonzeye kubana mu kuri kuzira uburyarya n’ubwikanyize n’ubwironde. Bepisikopi bamwe muri mwe iyo tubonye bagendererwa buri gihe n’abatwiciye nyamara bari ku ngoma, kandi uko kwirirwa mur za évêchés zanyu tukaba tubona bitabahindura ngo bihane bagarukire Imana na Kiliziya, ibyo twebwe abakristu biduca intege. Turacyanaperereza ishingiro ry’ibisa na mafia, traffic z’abagore n’amafranga bibera cyane cyane muri Evéché ya Butare ari na byo dukeka ko byaba byaratumye bamwe mu bapadiri bashimwaga na benshi basezera, bakabivamo. Igihe nikigera tuzabatangariza ukuri kwabyo kuko kurazwi. Butare dore mwambuye abarimo imishahara yabo nyamara mwe na Mgr Gahizi muhinduranya V8. Mwagurishije imwe mugahemba abantu!
Muritonde namwe bepisikopi ba Nyundo na Kigali kuko bamwe mu bagore, abasirikari n’abategetsi bakunze kugorobereza aho iwanyu, abataracuze inkumbi bica abana b’u Rwanda, bambuye Kiliziya amasambu yayo ndetse n’amashuri yayo, bamwe muri bo banirirwa batora amategeko arwanya ukwemera Gatolika. Nimubishaka tuzabaha ingero. Mushumba wa Nyundo, Anaclet, uritwararike cyane, ube umushumba wa bose kuko dufite ingero nyinshi cyane z’amateka yawe utaraba Umwepisikopi z’ukuntu warondaga amoko kandi ukitwara nk’umuhezanguni ku bwoko bumwe. Humura, muntu yahinduka neza cyangwa nabi, uharanire gukosora ubwo buhengame bwakuranze bitewe nawe n’amateka yawe ashaririye. Umwepisikopi agomba kuba ari umuntu warenze ayo matindi y’amoko.
Muzehe musenyeri wa Byumba, Nzakamwita, wagize amahirwe ni uko i Bukuru basibasiba burundu wa mwenda uri muri za miliyari wari watumye usezerana ipfunwe n’ikimwaro, ariko kandi bakugize nka rya tungo batamitse igufwa rikabura uko rivuga kandi wari utuye uri umubyeyi mwiza, ukunzwe nyamara uryamye bucece ku kuri kw’amateka y’u Rwanda uzi neza.
7 .Tubibarize mwese Bepisikopi,mbese umunyagitugu, kuba yaba uwo mu bwoko bwanjye bimugira mwiza ku buryo we yaba uwo kwihanganirwa ntagirwe inama, akitwa mwiza kuko ari uwo mu banjye kuruta abandi banyagitugu bo mu bundi bwoko? Umwicanyi wo mu bwoko bwacu yaba mwiza kurusha umwicanyi wo mu bundi bwoko? Interahamwe-mputu itandukaniye he n’interahamwe-ntutsi? Kuki mutavuganira abanyarwanda bose ku buryo ingengabitekerezo ya genocide, yo gatsindwa, twajya tuyirwanya mu moko yose: abatwa, abatutsi n’abahutu? Ni bamwe muri abo bashobora kuba bayigira no kuyipimwamo gusa? Never again se yaba ari never again genocide yakorewe abatutsi cyangwa ni never again genocide iyo ari yo yose? Mujye mudusobanurira.
8.Twumva kenshi havugwa uburyo abazungu bamwe na bamwe baronda uruhu cyane cyane banga abirabura. Nyamara iryo rondaruhu n’aho ryagirwa na benshi, barigira ku giti cyabo. Kubera ko bo nibura bubatse inzego (institutions) zifite imbaraga n’amategeko akora, na geste ntoya ya racisme irahanwa. Inzego zikomeye kurusha umuntu cyangwa abantu ku giti cyabo. Ntitwifuza un homme fort mais les institutions fortes. Ntidukeneye uwirirwa aduhatira gukunda Diyosezi runaka, igihugu…ibi ntibyigishwa. Nta wigishwa gukunda Nyina,…uwo akubereye we n’ibyo agukorera ni byo bituma umukunda nk’ubuzima, atari itegeko.
9.Bepisikopi, tubisabire. Bikira Mariya i Kibeho ati: murabe maso kuko ubuyobe n’ubuhakanyi buzinjirira Kiliziya mu mayeri. Twibukije ubu butumwa bwa Kibeho tubinginga ngo mudusabire Leta yemere Kiliziya zongere zifungurwe tubone Misa kuko twebwe abalayiki dushonje rwose. Musabe rwose natwe twibone muri gahunda y’abazakomorwa ku ya 01 kamena 2020. Niba iyo Covid 19 iri Kigali gusa nk’uko minisitiri w’ubuzima yabitangaje ko mu ntara nta covid 19 yagezeho, kuki wenda batafunga Kigali ahandi ubuzima bwa Kiliziya bugakomeza uko bisanzwe? Harya Imana ni yo itari mu by’ibanze nkenerwa kandi byihutirwa? Ziriya Misa yo kuri televisiyo ni amaburakindi dore ko abanyarwanda banazifite ari mbarwa, byongeye n’abazifite, Misa irangira umuriro ugiye inshuro nke 4! Na radiyo ni amaburakindi kuko nta mwuka w’isengesho no gutuza, uba wagira ngo ni ikinamico.
Ni gute amasoko arema n’abantu baba barimo, moto zikazongera gutwara abantu, nta na cm 30 zisigara hagati y’abantu, abantu bagasezerana mu mirenge ariko Misa zigakomeza gufungwa? Musabe Leta duhabwe Misa kuko ni uburenganzira bwacu abakristu kandi tubijeje ko tuzubahiriza amabwiriza yo kwirinda no kurinda abandi covid 19. Kuki se n’ababikira begeranye n’abapadiri babuze Misa mu ngo zabo mu gihe Mgr Kambanda yagiye gusomera Misa nyakwigendera Bwitare Nyirinkindi Eulade? Bamwe muri twe bari kuri iryo tabaro ndetse no mu Misa kandi twari hafi abantu 100. Iki kimenyane n’itonesha bigusha benshi. Hari abakristu gatolika bagiye bapfusha ababo muri iki gihe cya Guma mu rugo, nyamara ntibigeze na rimwe bemererwa kubaherekeza haturwa Misa. Muritonde, bepisikopi mutazagwa mu mutego wo kumvishwa ko mu Misa bahandurira kuruta mu isoko, mu mirenge mu masibo n’ahandi. Muritonde mutazadukuriraho Misa zikazasigara ziturirwa gusa abategetsi nk’aho ari bo muhimbaza cyangwa se mwiyeguriye.
Abasenyeri b’abanyabwoba nibakomeza kuruca bakarumira, bazaha urwaho abanyamaboko barwanya Kiliziya maze berekane ko Misa nta kamaro, ko itari mu byihutirwa bikenewe ndetse ko wabaho utayijyamo kandi ukabaho neza. Mujye mukurikira ku mbuga za Kiliziya murebe uburyo abandi bepisikopi bavugira abakristu. Twatanga ingero: muzasome amatangazo yanditswe kandi asomwa n’abepiskopi b’i Burundi mbere na nyuma y’amatora, aho bagaragaje ko bunze ubumwe nk’abashumba batarya iminwa kandi badahengama kandi bazi gutangaza ukuri kw’ibintu nta we bahungabanyije batanajenjekeye ikinyoma. Bamurikiye abakristu babo kandi ntibigeze bemera kuvuguruza ibyo batangaje kuko bunze ubumwe; ntibayobowe n’ingengabitekerezo z’ishyaka cyangwa za Leta ahubwo bayobowe na Roho Mutagatifu! Muzasome kandi ijwi ry’abepisikopi banyuranye nko mu Bufaransa, Cuba, Italie…bazamuye ijwi imbere ya za Leta mpakanyi, bikarangira bererewe guhimbaza ku mugaragaro ukwemera kwabo muri iyo covid 19 ubwo indi mirimo yari itangiye gufungurwa.
10.Bepisikopi bacu dukunda, dutegereje ko ingendo zihuza intara zisubukurwa maze tukigabanyamo amatsinda ya babiri babiri tukaza kubaganiriza kuri ibi tubandikira n’ibindi byinshi tubona nk’by’abapadiri bamwe na bamwe bitwara nabi ndetse n’ab’abahezanguni barahari…
Byose bigamije gukomeza kubaburira, dore ko bamwe muri twe turi no mu nzego z’ubuyobozi bwa Leta, Police n’Ingabo ngo mutazagwa mu mutego wa ceceka by’ubugambanyi (silence complice) abo mwasimbuye baguyemo. Tubandikira kuko tubakunda kandi tubasabira byongeye tukaba tutifuza kuzaraga abana bacu Kiliziya izangwa cyangwa izatotezwa biturutse ku bugwari n’ubugambanyi bwacu abo muri iki gihe. Iyo mugaragaje ko mwabaswe n’ubwoba no kudashyira hamwe biduca intege twebwe abakristu kandi na Papa tugenera aya mabaruwa binyuze ku Ntumwa ye mu Rwanda arabibona. Ni gute Kiliziya yo mu Rwanda yaba ifite umutwe (abepisikopi) muzima, uhamya kandi muhanuzi bikaba bigeze iki gihe cyose Cyangugu na Kibungo zidafite abepisikopi? Ni uko nta bapadiri bazima bahari batorwamo abepisikopi cyangwa nta bo mu bwoko bushakwa baraboneka? Mudusabire natwe turabsabira ngo mube intwari.
Bikorewe i Kigali ku wa 29 gicurasi 2020 Abakristu bahagarariye abandi mu Rwanda


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Uburyo 4 bwo Gufasha Umukunzi Kumererwa Neza
1 Jya usohokana na we, ugende usa neza nka cya gihe uko wabaga witwararitse igihe agutumira bwa mbere. Igihe mwasohokanye jya umwereka ko ntacyo wishisha kandi ko nta we umubangikanya nawe: Ibi ushobora kubimwereka umusoma ku mugaragaro mu bandi bantu bari aho, umubwira kandi uvuga cyane ko umukunda kandi ko utazamureka n’ibindi byose bishobora kumwereka ko udafite isoni z’uko abantu bamenya ko umukunda.
2 Jya kandi umubwira ko asa neza, kandi ko ari umugabo/umugore w’igitego. Hari igihe abagabo batigirira icyizere bityo bakagira ngo abakobwa b’inshuti zabo ntibabishimiye cyangwa ntibabahagije, jya ugerageza kwereka umukunzi wawe ko aguhagije kandi ko umwishimiye rwose.
3 Rimwe na rimwe kandi jya umwereka ko umufuhira kabone n’aho byaba bitaguturutse ku mutima. Hari abantu bashobora kubona abakunzi babo batajya na rimwe babafuhira bagatangira kwibaza ko batakibakunda cyangwa ko babatendeka. Jya unyuzamo umwereke, yego utarengereye, ko umufuhiye kugira ngo abone ko ukimukeneye, ko ugishaka urukundo rwe kandi ko umushaka ari uwawe gusa.
4 Jya umusoma cyane kandi umwereka ko wari ubikumbuye. Uti ‘nabimwereka nte rero’? Niba aguhaye akabizu agiye nko ku kazi, rimwe na rimwe n’uba wumva umukumbuye, jya uhita umukurura umusome nibura nk’iminota ibiri cyangwa inarenga, umwereke ko n’ubwo yari agusezeye yihuta nyamara wari ukeneye ibirenze ako kabizu gusa, umwereke ko kuba uri kumwe nawe bikurutira ibindi byose kandi ko urukundo rwe ruguhagije.
Subscribe to: Post Comments (Atom)


text:
Lotusi y’ubuhinde
Lotusi y’ubuhinde (izina ry’ubumenyi mu kilatini Nelumbo nucifera) ni igiti cyiza kiba mu mazi, kikagira amababi y’icyatsi areremba hejuru y’amazi. Indabo z’ikigina ziboneka ku nti nazo ziri hejuru y’amazi.
Ururabo rwa Lotusi y’ubuhinde rufatwa nk’ikintu gitagatifu n’abanyedini rya Buda mu misengere yabo. Igiti cyose kiribwa n’abantu, bigatuma kenshi intete n’imizi (inguli) zakoreshejwe mu mitekere yak era muri aziya y’amajyepfo y’uburasirazuba. Lotusi y’ubuhinde ni igiti cyahingwa ahantu hose kimwe no guhinga lili y’amazi ihumura. Ntibikomeye gutera iki gihingwa mu bihe byacu, ugomba gusa kumenya uko ubikora. [1]


text:
Ese waba uzi indwara y’amaso abantu bakunze kwitiranya n’indwara y’umwijima
Ni kenshi usanga mu miryango imwe n’imwe bavuga ko iyo umuntu, cyane cyane abana, afite amaso atukura cyangwa asa na Shokora (Chocolat), baba barwaye indwara z’umwijima. Ariko ibyo ngo si byo nkuko (...)Read more
Dore impamvu amaso yawe ahora atukuye ndetse n’uburyo wabikemura
Rimwe na rimwe ushobora kubona amaso yawe yabaye umutuku ndetse ukaba wagira ngo si ayawe,bamwe bagatangira kukwibazaho bakeka ko waba unywa itabi,gusa bibaho gutukura amaso ndetse rimwe na rimwe (...)Read more


text:
Imiryango izahabwa amatungo ni iyo mu cyiciro cya mbere n’icya kabiri cy’Ubudehe, mu gihe amatungo azatangwa arimo intama, ihene, ingurube n’inkoko, akazagira uruhare mu kongera umusaruro w’ibiyakomokaho ku isoko ry’u Rwanda ndetse no hanze yarwo, ku buryo bizagira ingaruka nziza ku bukungu bw’igihugu ndetse bivane abaturage mu bukene.
Umuyobozi wungirije w’Akarere ka Karongi, Ushinzwe Iterambere ry’Ubukungu, Niragire Theophile, avuga ko uyu mushinga uzafasha aka karere kuvana abaturage mu bukene, kuko bazabona ifumbire bakihaza mu biribwa, ari nako basagurira amasoko arimo n’ayo hanze muri Repubulika Iharanira Demokarasi ya Congo.
Ati “Uyu mushinga urafasha abaturage bacu kwivana mu bukene, barwanya ikibazo cy’imirire mibi kigaragara mu karere, ariko noneho biraza no gufasha ku bijyanye n’ubucuruzi bwambukiranya imipaka. Dufite isoko riduhuza n’igihugu cya Repubulika Iharanira Demokarasi ya Congo, twifuza kuzabyaza umusaruro kurushaho.”
Buri mu muryango uzaba watoranyijwe nyuma yo guhabwa amahugurwa yo gufata neza amatungo magufi, uzahabwa amatungo abiri. Ni ukuvuga ihene ebyiri, ingurube ebyiri cyangwa intama ebyiri, uwo bizagaragara ko wafashe neza amatungo uzaba wahawe, uzahabwa ishimwe ry’inkoko 10.
Uyu mushinga uzakorera mu turere 15 ari two Karongi, Ngororero, Nyabihu, Nyamasheke, Rutsiro, Burera, Gakenke, Gicumbi, Musanze, Rulindo, Gisagara, Huye, Nyamagabe, Nyaruguru na Ruhango.
Buri Karere kazubakwamo isoko ry’amatungo, mu gihe amabagiro 10 n’amavuriro y’amatungo 20 na yo azubakwa, mu mushinga uzashyirwa mu bikorwa n’Ikigega Mpuzamahanga gishinzwe guteza imbere ubuhinzi n’ubworozi, IFAD.
Imiryango 26 355 yo mu kiciro cya 1 n’icya 2 by’ ubudehe niyo izahabwa amatungo magufi mu gihugu hose. Biteganyijwe ko hazatangwa ingurube 15 000, intama 10 125, ihene 13 163 n’inkoko 337 500.


text:
“Twatangiye dukinana bisanzwe mu ikipe ya handball, ariko tuza no kumenyana kurushaho.” Uyu ni Grace umwe mu bagize ikipe ya handball ikorera mu Rwunge rw’ Amashuri rwa Munyove mu Karere ka Rusizi, atubwira uko babaye inshuti. Ubu bucuti bwatumye bashyigikirana nk’ikipe, bakagenzura ko nta warwaye cyangwa ngo agire ikibazo, bakamusura ndetse bakamufasha.
Ibi ngo byaje gufasha umwe muri bo witwa Agnes kutava mu ishuri. Ngo yajyaga abura ibikoresho by’ishuri bigatuma asiba cyane, maze agatsindwa. Gusa ngo umunsi umwe bagenzi be barabibonye, maze bamukorera igikorwa kiza, bituma ubuzima bwe buhinduka.
Mu magambo ye ati: “Nari maze ibyumweru bibiri ntajya ku ishuri, ngiye kubona mbona baransuye, turaganira biyemeza kumfasha kubona ibikoresho.” Akomeza agira ati: “Bateranije amafaranga maze bangurira amakayi, amakaramu ndetse n’inkweto, nuko nsubira ku ishuri.”
Mugenzi we Joselyne yunzemo ati: “Ntabwo twari kugira amahoro Agnes yararetse ishuri kuko twabaye nk’umuryango. Rero twateranyije ubushobozi twari dufite kugira ngo yige azagire imbere heza.”
Kubera ibi bikorwa byabo, Grace na bagenzi be bamaze gusobanukirwa neza akamaro k’ubucuti ndetse no gufashanya mu gihe k’ibibazo. Basabye ba Ni Nyampinga kugira umutima ufasha ndetse no kugira umwete wo gushaka inshuti kuko bituma umenya icyo mugenzi wawe akeneye cyangwa nawe akamenya icyo ukeneye bityo mugafashanya.


text:
Wanezerwa bingana iki ubonye uri hafi kugera ku ntego yawe kandi iyo ntego ikaba yarabyawe n’amatsiko wahoranaga mu buzima? Uwimana w’imyaka makumyabiri n'ibiri (22) yigeze gufata ikemezo kitoroshye ubwo yasozaga umwaka wa gatatu w’amashuri yisumbuye, ajya kwiga gusana radiyo, tereviziyo na terefoni. Naho Aliane w’imyaka cumi n'itandatu (16) yigishijwe na se gusana ibyo bikoresho, nyuma yo kubona ko yahoranaga amatsiko. Ni Nyampinga yabafashije guhura, maze dukurikirana ikiganiro cyabo. Bombi baganiriye uko amatsiko yabo yatumye biga ubumenyi bushya ubu bakaba babwifashisha bakigurira ibikoresho by’ishuri n’ibindi bakenera.
Uwimana na Aliane biga ku kigo kimwe mu Karere ka Musanze. Bombi bahuriye ku kuba baragize amatsiko y’uburyo ibikoresho nka radiyo, tereviziyo na terefoni bisanwa. Amatsiko yabateye gushaka uko bakwiga uwo mwuga. “Iyo papa yabaga asana ibikoresho namureberaga ahitaruye, yataha agasanga nabicokoje, nuko arabinyigisha!” Aya matsiko Aliane yatangiye kuyagira afite imyaka cumi n'ibiri (12).
Aliane yabajije mugenzi we Uwimana uko yinjiye muri ubwo bukanishi, undi ati: “Iyo navaga ku ishuri nacaga ahantu ‘batekinika’, nkitegereza maze nkumva nifuje kubimenya.” Umunsi umwe yagize amahirwe adasanzwe. Ati: “Rimwe papa yantumye kumukoreshereza terefoni, nitegereza uko bayifungura bagakorogoshora imbere, nkibaza uko bikorwamo.” Uwimana ngo yahise afata ikemezo cyo kubyiga, nuko ashoje umwaka wa gatatu w’amashuri yisumbuye amara amezi 9 yiga gukanika radiyo, terefoni na tereviziyo
N’ubwo Aliane afite ubumenyi bw’ibanze mu gukanika ibikoresho, ngo afite gahunda yo kuzabyiga nagera mu mwaka wa kane w’amashuri yisumbuye. Ngo mu gihe agitegereje ntabwo aba yicaye ubusa. Ati: “Hari igihe papa aba adahari nange ntagiye kwiga, nkahita nyarukira aho bakanika bakaba banyereka.” Uyu ni Aliane wemeza ko iyo umuntu akeneye kwiga ikintu gishya akora ibishoboka ngo abigereho. Ngo papa we wemera ko umwana we aba akeneye kwiga ibyo abandi bagezeho, amuha uruhushya maze akajya aho abandi bakorera maze akareba ibyo bakora.
N’ubwo aba ba Ni Nyampinga bombi ari abanyeshuri, ngo bakora ibiraka iyo bavuye ku ishuri cyangwa mu mpera z’icyumweru, aho bakura amafaranga abafasha muri byinshi.
Muri aka kazi ngo ntihabura imbogamizi. Uwimana yabwiye Aliane ati: “Ubusanzwe nsana terefoni umunsi umwe ariko hari igihe umuntu yanzaniye terefoni nyimaraho icyumweru cyose biranga.” Ngo byaramuhangayikishije cyane. Ati: “Nyirayo yambazaga impamvu natinze nkabura icyo musubiza.” Gusa ngo nyuma yegereye undi muntu ubikora amufasha kuyivura.
Bombi bemeranyije ko mbere yo gusana, umuntu akwiriye gushishoza akamenya ikibazo igikoresho gifite. Aliane yabwiye Uwimana ati: “N’ubwo wari usanzwe ukora terefoni, zose ntizigira ikibazo kimwe. Ni byiza kumenya neza ikibazo ifite kandi ukamenyesha nyirayo igihe bizafata kugira ngo atagutakariza ikizere.” Aliane na Uwimana babwiye ba Ni Nyampinga ko niba hari ikintu bafitiye amatsiko kandi bumva bagikunze bakwiriye kwihatira gushaka uko bakimenya kuko kiba kizabagirira akamaro ejo hazaza.


text:
N’ubwo buri muntu muri rusange aba ateye ukwe noneho by’umwihariko abagore n’abakobwa nabo bakaba baba batandukanye mu mico, imyitwarire, mu byo bakunda n’ibindi nk’ibyo, byanze bikunze hari bimwe mu byo abagore bose bifuza ku bagabo babo mbere na nyuma y’uko bashakana.
Kimwe n’abasore cyangwa abagabo, abakobwa cyangwa abagore nabo baba bafite ibintu bifuza ku bagabo bashatse cyangwa ku basore bakundana.
Bimwe muri byo ni ibi bikurikira :
1. Kumuganiriza mu mvugo nziza :
Igitsina gore cyangwa se abagore muri rusange ni abantu bakunda kwitabwaho no kubwirwa neza buri gihe. Umukobwa rero iyo arimo kurambagizwa akunda umusore umubyinirira, umubwira amagambo meza atuma yiyumvamo ubwuzu n’urukundo, akamuganiriza amubwira icyo amukundira n’icyo yamukundiye, zimwe mu ngingo z’umubiri we akunda n’ibindi.
Iyo anageze igihe cyo kurushinga rero aba yumva umugabo we agomba gukomeza akabikora uko, akirinda icyo ari cyo cyose gishobora kumuhutaza kabone n’iyo yaba ari mu makosa, umugore aba yifuza ko wamukosora umubwira neza.
2. Kumwambika neza :
Muri kamere y’abagore bahora bashaka gusa neza, kwambara neza, ni ukuvuga imyenda ijyanye n’igihe, bakanisiga bagacya. Iyo umugore ashatse umugabo rero aba yumva agomba kumurimbisha akamwambika imyenda myiza izamuhesha icyubahiro aho azajya anyura hose. Iyo rero umukobwa akiri mu gihe cyo kurambagizwa yishimira umusore umuzirikana rimwe na rimwe akamuha impano y’imyambaro myiza by’umwihariko ijyanye n’uko ateye.
Iyo amaze gushaka rero kenshi na kenshi aba yumva byabaye inshingano z’umugabo ko agomba kumwambika neza. Abagore b’abanyarwandakazi bakunda ko abagabo babo babagurira imyenda yiyubashye nk’ibitenge , amabubu, inkweto, isakoshi n’utundi tuntu duto duto tubashimisha turimo isaha , inigi , amaherena n’ibindi.
3. Kwihangana no gutanga imbabazi :
Umugore ahora yifuza umugabo uzamwihanganira igihe cyose cyane cyane mu gihe yagize intege nke, ndetse akanamubabarira igihe ya kosheje. Nta mugore ukunda umugabo uhora umucyurira cyangwa umuhoza ku nkeke z’ibintu atatunganyije neza, ahubwo akunda wa wundi umuhora hafi kandi agahora yiteguye kumubabarira no kumwihanganira muri byose.
4. Kumukunda no kumwitaho nka mbere :
Abagore cyangwa abakobwa bakunda abagabo badacika intege mu rukundo ; ni ukuvuga umugabo cyangwa umusore uhora ubereka urukundo, atari umukunda mu minsi ya mbere yamara gufatisha agaterera iyo. Abagore bifuza ko abagabo babo bahora babereka urukundo amanywa n’ijoro, mbese bakunda kubona urukundo rukura aho gusubira inyuma.
5. Kumwita akazina keza :
Iyo umukobwa cyangwa umugore amaze kwinjira mu rukundo neza neza aba yifuza ko umusore bakundana cyagwa umugabo we amuhindurira izina ; akamwita akazina k’urukundo mu rwego rwo ku mutetesha no kumubyinirira.
Iyo rero umukobwa cyangwa se umugore afite akazina yiswe n’umukunzi we aba yumva akunzwe ndetse nta n’undi umuntu umurusha gukundwa. Ariko ikimushimisha kurushaho ni uko aka kazina agahamagarwa igihe bari ahandi hantu cyangwa bari mu bantu benshi.
6. Kumutembereza :
Abakobwa kimwe n’abagore bakunda gusohoka, ibi rero bituma bakunda umusore cyangwa umugabo ubasohokana. Umugore aba yifuza ko umugabo we amuhindurira uburyo babanamo, atari ukwirirwa mu rugo cyangwa kwirirwa mu byo bamenyereye byo kujya ku kazi no kugaruka mu rugo gusa.
Aba yifuza ko rimwe na rimwe mu bihe by’ikiruhuko batakoze, anyuzamo akamusohokana cyangwa bagira ikiruhuko cy’akazi bombi bagafata urugendo bakajya kuruhukira ahatari aho basanzwe bamenyereye.
Ibi rero bituma urukundo rukura kandi bikagaragariza umugore ko yitaweho. Kandi ibi ntibivuga ko ari ugukunda ibintu kuko hari n’umukobwa cyangwa umugore uba wifitiye amafaranga ye ariko akumva byaba akarusho umukunzi we afashe icyemezo
cyo kumusohokana kabone n’iyo umukobwa cyangwa umugore ari we wakwishyura !
Refe:bonobology.com


text:
Ikilatini
Ikilatini (izina mu kilatini Lingua Latīna) ni ururimi rwavugwaga kera zo mu bice by'amajyepfo yo mu Burayi,mu karere ka Latium mu gihugu kigari cya Roma ya kera. Ubu ni mu Butaliyani. Uru rurimi ni rwaje kubyara indimi nyinshi harimo igifaransa, igisipanyola, igitaliyani n'izindi...
Ubu ntirukivugwa uretse ko hari ibitabo byinshi kandi byuzuye ubuhanga byanditswe mu kilatini bikiboneka.
N'ubwo rutagikoreshwa ariko, hari umwihariko kuri Leta ya Vatikani na Kiliziya Gatolika: nirwo rurimi rwa leta rukoreshwa mu nyandiko mpamo. Ibyo byabaye umuco kuva mu bisekuru byo hambere na n'ubu niko bikimeze biturutse ku mateka ya Kiliziya imaze gushinga imizi mu murwa w'abaromani. Igifaransa nicyo rurimi rwa dipolomasi muri leta ya Vatikani n'ubwo hari ababangukirwa n' igitaliyani.
Ntago ikilatini ari ururimi rwera ku bagatolika nk'uko hari bamwe babigoreka. Ndetse nyuma ya Konsili ya Kabiri ya Vatikani, amasengesho, missa byahinduwe mu ndimi abakirisitu gakondo babasha kuvuga. Bityo na hano iwacu mu Rwanda byinshi byahinduwe mu kinyarwanda.
Amagambo n'interuro mu kilatini[edit | edit source]
- Heus / Ave – Ndakuramukije -Ndakuramutsa
- Salve – Komera - Ramba - Sugira (Ndakuramukije -Ndakuramutsa) ; nayo ikoreshwa mu gusuhuzanya
- Quomodo vales? / Quid agis? – Amakuru?
- Bene valeo – Ni meza (ndaho, meze neza)
- Quid est nomen tibi? – Witwa nde?
- Nomen mihi est ... – Nitwa ...
- Sic – Yego
- ? – Oya
Imibare[edit | edit source]
- ūnus – rimwe
- duo – kabiri
- trēs – gatatu
- quattuor – kane
- quīnque – gatanu
- sex – gatandatu
- septem – karindwi
- octō – umunani
- novem – icyenda
- decem – icumi


text:
-
- Ibiro icyenda by'imidugudu ni byo bigiye kubakwa
Urubyiruko rw'abakorerabushake rusaga 2,500 nirwo rurimo kwitabira ibikorwa by'imirimo itandukanye birimo no kubaka uturima tw'igikoni, aho biteganyijwe ko nibura Ukwakira kuzarangira bubatse udusaga 350, n'ubwiherero 450 mu mirenge yose igize Akarere ka Ruhango.
Umuyobozi w'abakorerabushake bo mu Karere ka Ruhango, Rukundo Felix, avuga ko kugira ngo ibikorwa byabo bigerweho nta handi bakura amafaranga usibye gukoresha imbaraga no kwitanga kuri bike buri wese afite akaba asaba abiyumvamo gutanga ubufasha bashobora kugira ibyo babafashamo.
Agira ati “Gukorera ubushake bisaba gushaka imbaraga byaba ngombwa hejuru yo kwigomwa mukagira aho mukomanga kandi ku bufatanye n'izindi nzego tugenda duhuza imbaraga tukaba twagenera umuntu nk'iyo nka, kandi buriya iyo uri imbaraga z'igihugu ushyiramo imbaraga kandi ukegera bagenzi bawe ngo n'abatariyumvamo kutwegera babitinyuke”.
-
- Ukwakira kuzasozwa urubyiruko rukoze ibikorwa biteza imbere imibereho myiza y'abaturage
Umunyamabanga Nshingwabikorwa w'Intara y'Amajyepfo, Busabizwa Parfait, atangaza ko urubyiruko rw'abakorerabushake rugaragaza icyizere mu guteza imbere igihugu, urugero ruri hafi rukaba ari uko bitwaye cyane mu guhangana n'icyorezo cya Covid-19.
Avuga ko nk'imbaraga z'igihugu Leta ikomeza gushyiramo ingufu kugira ngo ejo hazabe heza, igihugu kizabe gifite urubyiruko rwigishijwe kandi rufite indangagaciro zo kucyitangira n'urundi rubyiruko kwitabira.
Agira ati “Icyo dusaba urubyiruko ni uko barushaho kuba benshi bakagira urukundo ku gihugu nta kindi bategereje, natwe tukaba twabona ikibafasha cyo kubakura aho bari bajya ahandi no kubafasha gushyira mu bikorwa gahunda zabo”.
Avuga ko muri uku kwezi urubyiruko ruzihatira gufatanya n'ubuyobozi kwesa imihigo y'ubukangurambaga muri gahunda za Leta, no kurushaho kurwanya ibyaha, no kuzagira uruhare mu matora y'abayobozi b'inzego z'ibanze ateganyijwe muri uku kwezi k'Ukwakira n'Ugushyingo.
-
- Urubyiruko rusaba n'abandi bafite ubushobozi kurutera ingabo mu bitugu
Umwaka ushize, urubyiruko rw'abakorerabushake mu Ntara y'Amajyepfo rwakoze ibikorwa bifite agaciro k'asaga miliyoni 500frw, uku kwezi kukaba kuzasozwa abo mu Karere ka Ruhango bakoze ibikorwa by'agera kuri miliyoni 10frw.
Ibikorwa by'ubukorerabushake bizamara iminsi 30 mu Gihugu hose byaratangiranye n'itariki ya 01 Ukwakira 2021, itariki izwiho ko ari bwo urugamba rwo kubohora Igihugu rwatangizwaga ku ya 01 Ukwakira 1990.
source : https://ift.tt/2YFe9uH


text:
Ijambo "guhimbaza” riboneka muri bibiliya incuro nyinshi “ nzajya ndirimbira uwiteka nkiririho, nzajya ndirimbira Imana yanjye ishimwe ngifite ubugingo” (Zaburi 104:3) uwiteka arakomeye cyane akwiriye gushimwa cyane mu rurembo rw’Imana yacu ku musozi wayo wera (Zaburi 48)
Guhimbaza Imana no kuyishima byibagiza umuntu imibabaro n’ibiteye ubwoba byo muri ubu buzima. Gutekereza ku Mana byonyine bihindura ibyiyumviro by’umuntu. Guhimbaza Imana byibutsa umuntu kureba ku Mana cyane kuruta uko umuntu asanzwe yirebaho kuko Imana ifite ibisubizo byose naho twe abantu tukagira ibibazo.
Tugiye kurebera hamwe impamvu ari ngombwa guhimbaza Imana no kuyishima:
guhimbaza Imana bituma umuntu ahinduka mushya
Yesu yabwiye Nikodemu ko agomba kubyarwa ubwa kabiri (Yohana 3:1-8) iyo umuntu yizeye Imana n’umwana wayo, aba yongeye kuvuka bundi bushya akaba mushya mu mutima no muri roho (2 Abakorinto 5:17) ahabwa uutima mushya n’umwuka mushya usimbura umutima w’iuye yari asanganywe (Ezekiel 36:26) bityo atangirana amahirwe yo gufashwa n’umwuka wera.
Kwicisha bugufi ku bw’uko Yesu yitanze akaduha agakiza
Yesu yiyambuye icyubahiro cy’ubumana yicisha bugufi aba mu buzima bworoheje. Yiyambitse akamero ka muntu yemera gupfira ibyaha byacu ku musaraba kandi we yari umuziranenge (Abafiripi 2: 6-8) ibyo byose yabikoreye njyewe nawe kuko nta bundi buryo twari kwemerwa.
Intege nke zacu zidufasha kubona imbaraga z’Imana.
Twebwe abantu turi abanyantege nke, dukora ibyaha buri gihe ariko Imana yirengiza ibyo ikatuba hafi. Mu guhimbaza Imana no kuyiramya duca bugufi tukazamura icyubahiro cy’Imana hanyuma umwuka wera agakora imirimo ikomeye muri twe.
Imbaraga z’Imana nizo dukeneye, imbaraga zayo zikora mu cyimbo cy’intege nke zacu. Mu by’ukuri aho integer nke ziri niho imbaraga z’Imana zuzura (2Abakorinto)
Duhimbaza Imana tuyishimira ibyo yakoze
Imigisha yose iva mu biganza by’Imana n’ibigeragezo byose Imana ibifiteho ububasha . Imana yaremye ijuru n’isi, itanga imvura n’izuba , irenganura abarengana , ihumura impumyi, muri macye tugoswe n’imirimo y’intoke zayo.
Dushobora kuyisaba buri kimwe cyose, iduha ibyo dukeneye kandi idusubiza integer mu bugingo iyo tunaniwe.
Twaremewe guhimbaza Imana
“Kuko ari wowe waremye inging zanjye, wanteranirije mu nda ya mama. ndagushimira konaremwe uburyo buteye ubwoba butangaza, imirimo wakoze ni ibitangaza, ibyo umutima wanjye ubizi neza” (Zaburi 139:13-14)
N’ubwo umuntu yashakashaka abantu bose, ahantu hose, ashakisha icyamunezeza ntaho yakibona uretse ku Mana.
Ariko Imana ibasha kuduha amahoro no mu gihe cy’imibabaro, ishaka ko dhorana ibyishimo bitarangira . uyu munezero utangwa n’Imana ntugira akagero. Ni iby’igicro cyinshi kumenya ko Imana ihorana natwe.
Muri macye dukwiye guhimbaza Imana mu byo dukora byose, ingingo z’imibiri yacu zikwiye guhimbaza Imana kuko kwera kwayo kurenze imitekerereze ya muntu. Nimucyo rero tuzamure icyubahiro cyayo kuko ari cyo twaremewe.
Source: crosswalk.com


text:
Karongi:Barahamya ko gahunda ya Girinka yabakuye mu bukene
Yanditswe na admin
Bamwe mu baturage bo mu karere ka Karongi, bahawe inka muri gahunda ya Girinka, barahamya ko inka bagabiwe zatumye babasha kwikura mu bukene, ubu bakaba barahinduye ibyiciro by’ubudehe babarizwagamo mbere.
Aba baturage bavuga ko inka bahawe zabahaye umusaruro w’amata bakabasha kurinda imirire mibi imiryango yabo, ndetse bakanagurisha bakabona amafaranga abafasha kwihutisha iterambere.
Uretse n’amata, abaganiriye n’Imvaho Nshya bagaragaje ko n’ifumbire izi nka zitanga yabafashije kubona ifumbire bashyira mu mirima yabo, umusaruro w’ubuhinzi uriyongera ku buryo bugaragara.
Habiyakare Simon, umwe mu baturage bahawe inka ya Girinka mu mwaka wa 2006, avuga ko yatumye ava mu kiciro cya mbere cy’ubudehe akajya mu cya gatatu, ubu akaba asigaye yikemurira ibibazo atashoboraga gukemura.
Yagize ati “Mbere yo kugabirwa nari mbayeho nabi cyane ku buryo narwaraga nkabura nuko nivuza kubera kubura amikoro, tugahinga ntitweze kubera ko twahinze tudafumbiye, maze kugabirwa iyi nka narayoroye irabyara nditura, mbona amata, ndahinga nkeza neza.
Kubera kugurisha icyo ibyaye, naguzemo isambu nyiteramo ibiti by’ikawa 600, ubu sinatinya kwaka banki inguzanyo ya miliyoni eshatu, mfite insina za kijyambere nkazifumbiza ifumbire y’inka, nayihawe ndi mu kiciro cya mbere, ubu ndi mu cya gatatu”.
Umuyobozi w’Akarere ka Karongi Ndayisaba Francois, avuga ko gahunda ya Girinka yahinduye byinshi, aho ngo inka umuturage yafashe neza imuha amata akagurisha, akabona ifumbire imyaka ikera, umwana wari kurwara bwaki ntiyongere kuyirwara, ikibazo k’imirire kikava mu rugo uwo mwanya.
Yagize ati “Kuva Girinka yatangira tumaze gutanga inka zisaga 6300, ikigaragara ni uko abo zagezeho zibagirira akamaro, dufatanyije n’abafatanyabikorwa batandukanye gahunda ya Girinka turayikomeje ku buryo wa muturage w’umunyarwanda utishoboye ahabwa inka ndetse turateganya ko buri munyarwanda uzaba adafite inka, azayihabwa”.
Akarere ka Karongi kamaze gutanga inka zisaga 6300, intego ikaba ari ugutanga inka 8573, Izi nka zimaze gutangwa kandi zagize uruhare mu gukura abaturage mu bukene bukabije, dore ko imibare igaragaza ko kavuye kuri 38,9%, kakagera kuri 21,3%, nk’uko byagaragajwe n’ubushakashatsi bwakozwe mu mwaka wa 2014-2015.
DUSINGIZUMUREMYI VESTINE


text:
Umwe muri ba nyir’amaduka ya La Casa del Habano witwa Reynaldo Gonzalez avuga ko kunywa itabi ry’ibigoma ari ukwiyegereza Imana, ngo bikaba ari na byo bituma iri tabi rihora rihabwa umugisha rikarushaho kumenywa no gukundwa ku isi yose. Uyu mugabo yemeza kandi ko ikigoma ari umuco w’umuturage wa Cuba uwo ari we wese wiyubashye. Iduka rye rifatwa nka hamwe mu hantu haryoshya ikigoma cyane dore ko ba mukerarugendo baba bacicikana baje gutumura ku iryo tabi ry’agaciro Riherereye ahitwa Old Havana.
Umuntu utanywa ikigoma ngo aba ari umunyabyago
Abakunzi b’iri tabi badatinya kuvuga ko Imana ibaheramo ingabire bavuga ko kunywa ibigoma ari kimwe mu bintu bishimisha kuri iyi si. Gusa ngo bumva bagiriye impuhwe umuntu wese udashobora kubona ikigoma. Kubera ko ibigoma bihenda ugereranyije n’andi matabi asanzwe nk’amasegereti, hari benshi batabona ubushobozi bwo kuryigondera. Abanywa ikigoma kandi bavuga ko ikindi cyiza cy’akarusho ngo nta burozi bwa nicotine rigira nk’uko buboneka mu masegereti asanzwe, bityo ngo biteye impuhwe kubona hari abiyahuza itabi ribi rishobora kwangiza ubuzima bwabo, ntibabone ikigoma kandi byose babitewe n’ubukene.
President John Kennedy yemeraga ikigoma cyane
Mu mwaka wa 1961, ubwo inyeshyamba z’Abanyacuba zari zishyigikiwe na Leta Zunze Ubumwe z’Amerika zashakaga gukuraho ubutegetsi bwa Fidel Castro zatsindwaga ruhenu, ubwo igitero cyiswe Bay of Pigs cyangwa Baie de Cochons cyapfubaga, uwari President wa Leta Zunze Ubumwe z’Amerika John Kennedy yahise aca iteka ryamagana icyitwa igicuruzwa icyo ari cyo cyose giturutse muri Cuba, ariko abanza gutumizayo ibigoma 1,200 kugira ngo abihunike azabone ibyo azaba anywa mu minsi yagombaga gukurikira iteka yari amaze gusinya.
Ibigoma byo muri Cuba bimaze kubaka izina ku isi yose, ndetse hari benshi muri ba mukerarugendo bahorana amatsiko yo kujya gusura iki gihugu bagamije gutemberera ubwo butaka bukomokaho iri tabi ridasanzwe, nk’uko Abakristu bifuza gusura umurwa mutagatifu wa Yeruzalemu n’Abayisiramu bagahora barota kuzagenderera nibura umunsi umwe umugi wa Maka.
Mukerarugendo.rw


text:
Trending
Imyitwarire abantu bagira mu buzima busanzwe igira uruhare rukomeye mu kugena uko ejo hazaza habohazaba hameze.
Abantu bageze ku bintu bibifatika mu buryo bugaragarira amaso, ntabwo ari uko ari abahanga mu bwenge cyane kurusha abandi, ahubwo ni uko hari ibintu baba barahisemo kugenderaho mu buzima bwabo ndetse bakabyubahiriza nk’aho ari ihame.
Niba ushaka gutera imbere no kugera ku bintu bifatika, abahanga batanze inama z’imyitwarire ugomba kwirinda.
Guhora ushidikanya
Wabyemera utabyemera nta muntu uba ugomba kugufatira ibyemezo, ubuzima ni ubwawe n’ibyemezo bigomba gufatwa nawe. Gushidikanya bitera kugwingira kw’ibitekerezo wari wifitemo ndetse bikica inzozi z’ahazaza.
Gushaka gutera imbere no gushidikanya ntabwo wabivanga, iyo ushaka kugera ku ntego zawe ugomba gutandukana no gushidikanya ko ibyo ushaka bidashoboka.
Kutika ku bintu abandi bavuga
Abantu bazahora bavuga, banenga, bashima , batera umwete, bakwena n’ibindi, ibyo bivuze ko bakora ibyo bashaka byaba ibikubaka cyangwa ibigusenya. Aho rero niho nawe ugomba guhera ukora ibyawe bikurimo ndetse wumva ko bigufitiye akamaro utitaye ku marangamutima yabo.
Impamvu ugomba gukora ibigufitiye akamaro ni uko udashobora kubuza abantu kuvuga cyangwa kugutekereza uko bashaka kandi wowe kubyitaho byakubuza kugera ku iterambere wifuza.
Si byiza guhora usubika icyo wari bukore
Ikintu cyo gusubika gahunda wagombaga gukora bituma umuntu atagera ku ntego n’inzozi ze.
Abantu benshi bapfana inzozi babashaga kugeraho bitewe n’uko batigeze bazishyira mu bikorwa ahubwo bahoraga muri nzakora iki, nzakora kiriya.
Ntushobora kuzigera ugera ku ntego niba udashobora gutangira, gutegereza ko hari ibintu uzageraho bihagije ngo ubone gutangira gukora ntibibabo, uzahora iteka wimura gahunda.
Uburyo bubonetse ubukoresha uko buri, ntabwo wazigera ugera kure udatangiriye ku ntambwe imwe.
Ubwoba
Ubwoba bw’uko bitazemera cyangwa bw’imbogamizi ni ikintu gituma abenshi badatera imbere. Usanga hari abagira ubwoba by’ibyo abandi bazavuga, bwo kutazagera ku ntego, bwo kudakora umushinga nk’uko wateganyijwe.
Ubwoba ni ikintu kibi cyane bushobora no gutuma intare isiga umuhigo wayo kandi ari mu ishyamba isanzwemo.
Kwitandukanya n’ubwoba, ukiyemeza ni cyo kintu cyonyine gifasha umuntu kuba yagera ku ntego ze.
Kuvuga gusa udakora
Ikindi kimungu kibuza abantu gutera imbere, ni uguhoza mu magambo y’ibyo bazakora ariko batabishyira mu bikorwa.
Uko upanga kose ibyo uzakora n’uburyo waba ubivugamo kose ndetse ubiganiriza n’abandi nta kamaro bigira igihe cyose utabishyira mu bikorwa. Ibikorwa biruta amagambo, wavuga make ariko ugakora cyane.
Gucika intege ku ikubitiro
Abantu bose bateye imbere, si uko bataba barahuye n’ibibaca intege bitandukanye,ahubwo baba baragize ubutwari bwo kubyihanganamo bagakameza urugendo.
Niba rero ushaka gutera imbere no kugera kure hashoboka uba ugomba guhangana n’ibibazo ntibikubuze gutera imbere.
Nubwo izi nama atari zo zonyine wagenderaho ariko ugerageje kugira iyi myitwarire ukayigenderaho mu buzima bwawe bitinde bitebuke watera imbere.
Nta gihe kinini gishize humvikanye umugore wavugaga ko yakoranye ubucuruzi bw’amabuye y’agaciro n’abantu barimo Umushumba w’Itorero Zion Temple, Apôtre Dr Paul Gitwaza, ariko akamburwa agera kuri...
Umuhanzi Israel Mbonyi kuri uyu wa gatatu dusoje yakoze igitaramo cyitabiriwe n’abantu bari bafite ubutumire gusa. Iki gitaramo cyabaye mu masaha y’umugoroba kibera mu Karere ka Gasabo mu umurenge...
Umuhanzikazi Rhynie Simons wo mu gihugu cya Ghana, yatangaje ko imyambarire ye n’imiterere ye, byatumye akururira abantu benshi kuza mu murimo w’Imana. Ibi yabitangaje mu kiganiro yagiranye...
Umuhanzi w’indirimbo zo kuramya no guhimbaza Imana, Uwiringiyimana Theogene wamamaye nka Theo Bosebabireba, yasabye imbabazi umugore we ku bwo kuba yaramuhemukiye akazana undi mugore mu nzu...